pythainlp/thai-wiki-dataset-v4 huggingface dataset:
เทศบาลตำบลสิ

เทศบาลตำบลสิ เป็นองค์กรปกครองส่วนท้องถิ่นประเภทเทศบาลตำบล ขนาดเล็ก อยู่ในเขตพื้นที่อำเภอขุนหาญ จังหวัดศรีสะเกษ สำนักงานตั้งอยู่ที่หมู่ที่ 7 ตำบลสิ อำเภอขุนหาญ จังหวัดศรีสะเกษ เขตเทศบาลตั้งอยู่ในบริเวณตอนล่างของจังหวัดศรีสะเกษใกล้ชายแดนประเทศไทยกับประเทศกัมพูชา ห่างจากตัวจังหวัดไปทางทิศใต้ประมาณ 62 กิโลเมตร และอยู่ห่างจากตัวอำเภอขุนหาญไปทางทิศตะวันออกประมาณ 2 กิโลเมตร 
อาณาเขต.
ครอบคลุมพื้นที่ 5 หมู่บ้านของตำบลสิ อำเภอขุนหาญ โดยมีอาณาเขตติดต่อกับตำบลอื่นๆ ของอำเภอขุนหาญ ดังนี้
ประวัติ.
เทศบาลตำบลสิ เดิมมีฐานะเป็นสภาตำบลสิ แล้วได้รับการยกฐานะขึ้นเป็นองค์การบริหารส่วนตำบลสิ ใน พ.ศ. 2539 ต่อมาได้รับการยกฐานะจากองค์การบริหารส่วนตำบลเป็นเทศบาลตำบล ในปี พ.ศ. 2551 
โครงสร้างการบริหารและปฏิบัติราชการ.
นอกจากนั้น ปลัดเทศบาลยังปฏิบัติหน้าที่เป็นเลขานุการสภาเทศบาลตำบลด้วย 
ตราสัญลักษณ์.
ภายในรูปวงกลมดวงตรามีภาพท้องฟ้า ดอกบัวและหนองน้ำ
ท้องฟ้า หมายถึง แสงสว่างสดใสในการดำรงชีวิตของชาวตำบลสิ
ดอกบัว หมายถึง ความสุข ความสำเร็จในการพัฒนาท้องถิ่น
หนองน้ำ หมายถึง ความอุดมสมบูรณ์ของทรัพยากรธรรมชาติ
ข้อมูลทั่วไป.
สภาพภูมิประเทศ.
สภาพภูมิประเทศโดยทั่วไปของเทศบาลตำบลสิ เป็นที่ราบลุ่ม สภาพดินเหมาะกับการเพาะปลูกโดยมีการทำนาปี นาปรัง แต่ขาดแหล่งน้ำเพื่อการเกษตร ลำห้วย หนอง คลองธรรมชาติที่มีอยู่เดิมจะแห้งในหน้าแล้ง ทำให้ผลผลิตทางการเกษตรต่อไร่อยู่ในเกณฑ์ที่ต่ำ 
ประชากรและกลุ่มชาติพันธุ์.
ในเขตเทศบาลประกอบด้วยประชากร จำนวนทั้งสิ้น 2,622 คน จำแนกเป็นเพศชาย 1,340 คน เพศหญิง 1,282 คน มีครัวเรือนทั้งสิ้น 678 ครัวเรือน กลุ่มชาติพันธุ์หลักในเขตเทศบาลได้แก่ชาวเขมรซึ่งพูดภาษาเขมรสูงหรือขแมร์เลอ ถือเป็นกลุ่มประชากรที่มีสัดส่วนมากที่สุด รองลงไปคือกลุ่มชาติพันธุ์ชาวกูย (หรือกวยหรือส่วย) ซึ่งพูดภาษากูย และชาวลาวซึ่งพูดภาษาลาว ทั้งนี้ชาวลาวส่วนหนึ่งเป็นกลุ่มที่มีบรรพบุรุษมาจากเวียงจันทน์ ประเทศลาว แล้วได้อพยพเข้ามาตั้งรกรากในพื้นที่ตำบลสิตั้งแต่ระหว่าง พ.ศ. 2369-พ.ศ. 2371 ตรงกับสมัยกรุงรัตนโกสินทร์ตอนต้น ในรัชสมัยพระบาทสมเด็จพระนั่งเกล้าเจ้าอยู่หัว
เขตการปกครอง.
ภายในพื้นที่เทศบาลจำแนกเป็น 5 ชุมชน ได้แก่
โครงสร้างสังคม.
การสาธารณสุข.
อัตราการมีและใช้สุขาราดน้ำ ร้อยละ 100
โครงสร้างทางเศรษฐกิจ.
อาชีพ.
ประชากรส่วนใหญ่ในพื้นที่เขตตำบลสิ ทำนาเป็นอาชีพหลัก นอกฤดูกาลทำนามีการปลูกพืชสวนครัวชนิดต่างๆ ได้แก่ ผักชีฝรั่ง ผักคื่นฉ่าย ผักชี พริก และอื่นๆ สัตว์เลี้ยงส่วนใหญ่เป็นไก่พื้นเมือง วัว ควาย และสุกร เลี้ยงไว้เพื่อบริโภคและจำหน่าย เป็นการเพิ่มรายได้ให้แก่ครอบครัว นอกจากนี้ มีการย้ายถิ่นฐานเข้าไปประกอบอาชีพในต่างจังหวัด การรับจ้างทั่วไปและรับราชการ
โครงสร้างพื้นฐานและสาธารณูปโภค.
การคมนาคมและขนส่ง.
เส้นทางหลัก คือการคมนาคมทางรถยนต์ ตามทางหลวงแผ่นดินหมายเลข 2111 (พยุห์-ไพรบึง-ขุนหาญ) เส้นทางดังกล่าวนี้เชื่อมระหว่างตัวจังหวัดศรีสะเกษกับเขตเทศบาลตำบลสิ โดยจากตัวจังหวัดศรีสะเกษ มาตามทางหลวงแผ่นดินหมายเลข 221 (ศรีสะเกษ-เขาพระวิหาร) ถึงอำเภอพยุห์ เป็นระยะทางประมาณ 21 กิโลเมตร แล้วเลี้ยวขวาที่สี่แยกพยุห์ เข้าสู่ทางหลวงแผ่นดินหมายเลข 2111 เพื่อมายังอำเภอขุนหาญ และเทศบาลตำบลสิ โดยจากสี่แยกดังกล่าวผ่านอำเภอไพรบึงและเขตเทศบาลตำบลไพรบึงจนถึงเขตเทศบาลตำบลสิ เป็นระยะทางประมาณ 41 กิโลเมตร รวมระยะทางจากตัวจังหวัดศรีสะเกษถึงเทศบาลตำบลสิประมาณ 62 กิโลเมตร
พลังงานไฟฟ้า.
ได้รับบริการจากสำนักงานการไฟฟ้าส่วนภูมิภาค อำเภอขุนหาญ ประชาชนในเขตเทศบาลส่วนใหญ่มีการใช้ไฟฟ้าในการให้แสงสว่างและหุงต้ม ประมาณร้อยละ 99 และบางส่วนยังต้องการขยายไฟฟ้าให้ทั่วถึง
ผีอาฆาต

ผีอาฆาต  เป็นภาพยนตร์สยองขวัญเกาหลีใต้ ที่ฉายในปี ค.ศ. 2004 ซึ่งเป็นหนึ่งในภาพยนตร์สยองขวัญเกาหลีใต้ที่เกี่ยวกับโรงเรียนมัธยมสตรี ซึ่งมีเทรนด์เริ่มมาจาก "กระซิบหลอน ปริศนามรณะ" ใน ค.ศ. 1998 ภาพยนตร์ผีอาฆาตนำแสดงโดย คิม ฮานีล รับบทเป็น มิน จีวอน, นัม ซังมี รับบทเป็น ซูอิน, บิน (จอง แฮบิน) รับบทเป็น อึนโซ และ ชิน อี รับบทเป็น ชิน มีคยุง สำหรับคำว่า Ryeong ซึ่งเป็นคำอ่านในภาษาเกาหลี สามารถแปลตรงตัวได้ว่า "The Ghost" ทั้งนี้ คิม ฮานีล และ นัม ซังมี ต่างเคยแสดงร่วมกันในภาพยนตร์เรื่อง "หนุ่มเซ่อซ่า กับ สาว 18 มงกุฎ"
เนื้อเรื่องย่อ.
มิน จีวอน (รับบทโดย คิม ฮานีล) เป็นนักเรียนชั้นมัธยมปลายที่ได้รับอุบัติเหตุส่งผลให้ความจำเสื่อม และมีภาพหลอนที่บางอย่างที่เกี่ยวข้องกับน้ำ รวมถึงเพื่อนร่วมห้องของเธอได้เสียชีวิตอย่างลึกลับไปทีละคน เธอเริ่มสงสัยว่าเหตุการณ์อันน่าสะพรึงกลัวนี้อาจมีส่วนเกี่ยวข้องกับความทรงจำของเธอเอง เมื่อความทรงจำเธอเริ่มกลับคืนมา เธอก็รู้ว่าเป็นเรื่องสะเทือนใจที่เกิดขึ้นที่น้ำตกในช่วงปีก่อนหน้า และผีร้ายซึ่งเป็นเพื่อนที่เธอรู้จัก ได้มุ่งชีวิตเธอเป็นรายต่อไป
วงศ์ย่อยงูเขียว

"สำหรับงูเขียวจำพวกอื่น ดูที่: งูเขียวหางไหม้"
วงศ์ย่อยงูเขียว (ชื่อวิทยาศาสตร์: Colubrinae) เป็นวงศ์ย่อยของงูในวงศ์งูพิษเขี้ยวหลัง (Colubridae) ซึ่งนับเป็นวงศ์ใหญ่ที่มีจำนวนของงูในโลกนี้ประมาณร้อยละ 70
โดยในวงศ์ย่อยงูเขียวนี้ ก็ถือเป็นวงศ์ที่มีจำนวนสมาชิกมากที่สุดในวงศ์งูพิษเขี้ยวหลังอีกเช่นกัน มีความหลากหลายและความต้องการทางนิเวศวิทยาและพฤติกรรมหลากหลายที่สุด อีกทั้งไม่มีลักษณะจำเฉพาะที่จะใช้ระบุได้ โดยมีสกุลประมาณ 100 สกุล (ดูในตาราง) ประมาณ 650 ชนิด แพร่กระจายอยู่ทั่วโลก ยกเว้นทวีปแอนตาร์กติกาและเกาะบางเกาะในมหาสมุทรเท่านั้นที่ไม่มีงูในวงศ์ย่อยนี้ 
โดยชนิดที่ตัวเล็กที่สุด คือ "Tantilla reticta" ที่มีความยาวลำตัวประมาณ 16-19 เซนติเมตร และใหญ่ที่สุดคือ "Ptyas carinatus" ที่มีความยาว 3.7 เมตร ส่วนมากขยายพันธุ์ด้วยการวางไข่ มีน้อยมากที่ออกลูกเป็นตัว
มีหลายชนิดที่นิยมเลี้ยงเป็นสัตว์เลี้ยงเนื่องจากมีสีสันที่สวยงามและอุปนิสัยไม่ดุร้าย รวมทั้งมีพิษอ่อนหรือไม่มีพิษเลย อาทิ งูคิงเสน็ก ("Lampropeltis" spp.) หรืองูคอนสเน็ก ("Pantherophis guttatus") ที่พบในทวีปอเมริกาเหนือและอเมริกากลาง เป็นต้น
ส่วนในประเทศไทย งูในวงศ์ย่อยนี้ โดยมากจะถูกเรียกชื่อสามัญว่างูเขียว (ยกเว้น งูเขียวหางไหม้ ซึ่งอยู่ในวงศ์ Viperidae) มีอยู่ประมาณ 74 ชนิด อาทิ งูเขียวปากแหนบ ("Ahaetulla nasuta"), งูเขียวปากจิ้งจก ("A. prasina"), งูเขียวปากจิ้งจกมลายู ("A. mycterizans"), งูเขียวดอกหมาก ("Chrysopelea ornata"), งูแม่ตะงาวรังนก ("Boiga multimaculata"), งูปล้องทอง ("B. dendrophila"), งูพงอ้อท้องเหลือง ("Calamaria pavimentata") เป็นต้น
คมพยัคฆ์ วีระศักดิ์เล็ก

คมพยัคฆ์ วีระศักดิ์เล็ก หรือที่รู้จักในชื่อ คมพยัคฆ์ แฟร์เท็กซ์  เกิดวันที่ 21 มิถุนายน พ.ศ. 2525 เป็นนักมวยไทยชาวไทยที่มีชื่อเสียง ผู้มาจากจังหวัดสมุทรปราการ โดยอยู่ในสังกัดวีระศักดิ์เล็กแฟร์เท็กซ์มวยไทยยิม ซึ่งปัจจุบันเป็นผู้ครองแชมป์เอ็ม-วัน รุ่นซูเปอร์แบนตั้มเวท
ประวัติ.
คมพยัคฆ์เป็นแชมป์อันดับหนึ่งในรุ่นแบนตั้มเวท จากสนามมวยเวทีลุมพินี และได้รับการจัดให้อยู่ในอันดับที่ 6 ของสมาคมมวยไทยอาชีพแห่งประเทศไทย รวมถึงสนามมวยเวทีลุมพินีมักจัดให้เขาเป็นผู้แข่งขันคู่เอกอยู่บ่อยครั้ง โดยมีผู้สนับสนุนเขาอยู่ในระดับหนึ่ง นอกจากนี้ จากสถิติการชกที่ผ่านมายังแสดงให้เห็นว่าเขาเป็นผู้ชนะแชมป์จากแต่ละองค์กรมาแล้วหลายราย รวมถึงได้รับการจัดอันดับให้เป็นนักสู้ระดับท็อปของประเทศญี่ปุ่น และเป็นแชมป์ที่ผ่านการรับรองจากเอ็ม-วันรายแรกแบบไร้ข้อกังขา
เทศบาลตำบลกำแพง (จังหวัดศรีสะเกษ)

กำแพง เป็นเทศบาลตำบลแห่งหนึ่งในอำเภออุทุมพรพิสัย จังหวัดศรีสะเกษ เป็น 1 ในจำนวนเทศบาลตำบล 23 แห่งของจังหวัดศรีสะเกษในปัจจุบัน ถือเป็นองค์กรปกครองท้องถิ่นที่เก่าแก่มากที่สุดแห่งหนึ่งในจังหวัดศรีสะเกษและในประเทศไทย เขตเทศบาลตั้งอยู่ในบริเวณตอนบนของจังหวัดศรีสะเกษ ห่างจากตัวจังหวัดไปทางทิศตะวันตกโดยทางรถยนต์ประมาณ 24 กิโลเมตร เป็นที่ตั้งของที่ว่าการอำเภอและหน่วยงานการบริหารราชการระดับภูมิภาคอื่น ๆ ของอำเภออุทุมพรพิสัย รวมทั้งเป็นศูนย์กลางทางเศรษฐกิจ การคมนาคมขนส่ง และการสื่อสารของอำเภอ
ประวัติ.
เทศบาลตำบลกำแพง เดิมมีฐานะเป็น"สุขาภิบาลกำแพง" จัดตั้งขึ้นเมื่อวันที่ 18 กันยายน พ.ศ. 2498 แล้วได้รับการยกฐานะขึ้นเป็นเทศบาลตำบลกำแพง ตั้งแต่วันที่ 25 พฤษภาคม พ.ศ. 2542 
ภูมิศาสตร์.
สภาพภูมิประเทศ.
เขตเทศบาลตำบลกำแพงตั้งอยู่บนภูมิประเทศที่มีลักษณะเป็นที่ราบลุ่ม พื้นที่ส่วนใหญ่มีสภาพเป็นดินร่วนปนทราย ความอุดมสมบูรณ์ของดินค่อนข้างต่ำ มีลำน้ำธรรมชาติที่สำคัญ คือ ลำห้วยทับทัน ซึ่งไหลมาจากต้นน้ำในเขตเทือกเขาพนมดงรัก เป็นแนวแบ่งเขตระหว่างจังหวัดศรีสะเกษกับจังหวัดสุรินทร์ 
อาณาเขต.
ครอบคลุมบางส่วนของตำบลกำแพง อำเภออุทุมพรพิสัย โดยมีอาณาเขตในทิศทางต่าง ๆ ดังนี้
เขตการปกครอง.
เขตการปกครองภายในพื้นที่เทศบาลแบ่งออกเป็น 8 ชุมชน ได้แก่ ชุมชนตำแย, ชุมชนฝั่งธน, ชุมชนรุ่งทิพย์, ชุมชนเทศบาล, ชุมชนศาลเจ้าปู่ตา, ชุมชนวัดประชานิมิต, ชุมชนตลาดอุทุมพรพิสัย และชุมชนโรงพยาบาล–ตำรวจ
ตราสัญลักษณ์.
รูปปราสาทหินภายในพื้นที่รูปวงกลมด้านใน ล้อมรอบด้วยวงกลมเป็นกรอบนอก ครึ่งบนของกรอบวงกลมนอกเขียนข้อความ "เทศบาลตำบลกำแพง" ครึ่งล่างของกรอบวงกลมนอกเขียนข้อความ "จังหวัดศรีสะเกษ"
ปราสาทหิน หมายถึง ปราสาทสระกำแพงใหญ่และปราสาทสระกำแพงน้อย อันเป็นปราสาทขอม โบราณสถานสำคัญของอำเภออุทุมพิสัยและจังหวัดศรีสะเกษ 
ประชากรและกลุ่มชาติพันธุ์.
ในเขตเทศบาลประกอบด้วยประชากร จำนวนทั้งสิ้น 4,034 คน จำแนกเป็นเพศชาย 1,854 คน เพศหญิง 2,180 คน มีครัวเรือนทั้งสิ้น 1,107 ครัวเรือน กลุ่มชาติพันธุ์หลักในเขตเทศบาลได้แก่กลุ่มชาติพันธุ์ชาวกูย (หรือกวยหรือส่วย)ซึ่งพูดภาษากูย,และชาวลาวซึ่งพูดภาษาลาว 
เศรษฐกิจ.
สภาพโดยทั่วไปทางเศรษฐกิจของประชากรในเขตเทศบาลตำบลกำแพง มาจากการเกษตรและธุรกิจทางการเกษตร การค้าปลีก การบริการ อุตสาหกรรมขนาดเล็กและอุตสาหกรรมในครัวเรือน การรับจ้าง การรับราชการและพนักงานรัฐวิสาหกิจ 
หน่วยธุรกิจในเขตเทศบาล ได้แก่
โครงสร้างพื้นฐานและสาธารณูปโภค.
การคมนาคมและขนส่ง.
นอกจากนั้น ยังมีบริการรถยนต์โดยสารปรับอากาศจากต้นทางในจังหวัดศรีสะเกษและจังหวัดอุบลราชธานี หยุดรับส่งผู้โดยสารจากอำเภออุทุมพรพิสัย ปลายทางกรุงเทพมหานคร 
พลังงานไฟฟ้า.
ได้รับบริการจากสำนักงานการไฟฟ้าส่วนภูมิภาค อำเภออุทุมพรพิสัย 
การประปาและแหล่งน้ำธรรมชาติ.
ได้รับบริการน้ำประปาจากการประปาส่วนภูมิภาค อำเภออุทุมพรพิสัย
ฟุตบอลชิงถ้วยพระราชทานประเภท ข. ประจำปี 2554

การแข่งขันฟุตบอลถ้วยพระราชทาน ถ้วย ข ประจำปี 2554 จัดขึ้นระหว่างวันที่ 9 ถึง 22 มกราคม 2555 ที่สนามฟุตบอล จังหวัดระยอง โดยมีทีมรวมแข่งขันทั้งสิ้น 21 ทีม โดยทำการจับสลากแบ่งสาย ออกเป็น 7 กลุ่มๆ ละ 3 ทีม โดยแข่งขันพบกันหมดในกลุ่ม อันดับที่ 1 และที่ 2 ของกลุ่ม และอันดับที่3 ของกลุ่มที่ดีที่สุด 2กลุ่ม ผ่านเข้ารอบ รอบ 16 ทีมสุดท้าย จะแข่งขันแบบแบบน็อคเอาท์ จนถึงนัดชิงชนะเลิศ ทำการแข่งขันกันที่ จ.ระยอง ทั้งหมด 3 สนาม ได้แก่ สนามกีฬามาบตาพุด , สนามกีฬากลางอำเภอแกลง และ สนามกีฬากลาง จ.ระยอง
สำหรับทีมที่ได้ตำแหน่งชนะเลิศและรองชนะเลิศ อาจได้เลื่อนชั้นขึ้นลีกภูมิภาค ดิวิชั่น 2
มุขนายกประจำมุขมณฑล

มุขนายกประจำมุขมณฑล  ในประเทศไทยกรมการศาสนาให้เรียกว่ามุขนายกมิสซัง ชาวคาทอลิกในประเทศไทยเรียกว่าพระสังฆราชประจำสังฆมณฑล คือมุขนายกที่พระสันตะปาปาทรงแต่งตั้งให้เป็นประมุขปกครองมุขมณฑลหนึ่ง
นิกายโรมันคาทอลิก.
ประเภท.
มุขนายกประจำมุขมณฑล แบ่งได้เป็น 2 ประเภท คือ
ตำแหน่งที่เทียบเท่า.
ในบางเขตปกครองในนิกายโรมันคาทอลิก ยังเป็นเขตปกครองขนาดเล็กหรือเพิ่งเริ่มตั้งคริสตจักร จึงยังไมมีมุขนายกประจำมุขมณฑล แต่พระสันตะปาปาก็ตั้งตำแหน่งอื่นมาทำหน้าที่ปกครองแทน ในประมวลกฎหมายพระศาสนจักรกำหนดให้ตำแหน่งเหล่านี้มีอำนาจเท่ามุขนายกประจำมุขมณฑลได้ในบางกรณี ตำแหน่งเหล่านี้ได้แก่
เหรียญจักรพรรดิมาลา

เหรียญจักรพรรดิมาลา ใช้อักษรย่อว่า ร.จ.พ. เป็นเหรียญสำหรับพระราชทานเป็นบำเหน็จความชอบในราชการสำหรับข้าราชการพลเรือน สถาปนาขึ้นในรัชกาลพระบาทสมเด็จพระจุลจอมเกล้าเจ้าอยู่หัวทรงสถาปนาขึ้นเมื่อปีมะเส็ง ร.ศ. 112 (พ.ศ. 2436) เนื่องในการพระราชพิธีรัชดาภิเษก สมโภชสิริราชสมบัติครบ 25 ปี
ลักษณะของเหรียญ.
เหรียญจักรพรรดิมาลาเมื่อแรกสถาปนาในปี พ.ศ. 2436 มีลักษณะตามที่กำหนดในภายหลัง ตามความในมาตรา 2 แห่งพระราชบัญญัติเหรียญจักรพรรดิมาลา ร.ศ. 114 ซึ่งตราขึ้นเมื่อปี พ.ศ. 2438 ดังนี้
""เหรียญจักรพรรดิมาลานี้มีสัณฐานเปนรูปจักร ด้านน่ามีพระบรมราชสาทิศฉายาลักษณ์ ในพระบาทสมเด็จพระจุลจอมเกล้าเจ้าอยู่หัว ทรงพระมหาพิไชยมงกุฎ ยอดมีรัศมีแลพวงมาไลใบไชยพฤกษ์วงโดยรอบ ที่ขอบจักรมีอักษร แสดงพระบรมราชนามาภิไธยว่า "จุฬาลงกรณ์ บรมราชาธิราช สยามินทร์" ด้านหลังที่ขอบจักร มีอักษรแสดงคุณของผู้ที่จะได้รับพระราชทาน และแสดงศกที่ได้ทรงสร้างเหรียญนี้ว่า "สำหรับปรนนิบัติราชการดี รัตนโกสินทร์ศก ๑๑๒" ที่กลางเหรียญมีอักษรว่า "พระราชทานแก่" แลจะได้ทรงพระกรุณาโปรดเกล้าฯ ให้จารึกนามผู้ที่จะได้รับพระราชทานลงในกลางเหรียญที่ใต้พวงมาไล อันมีช่อดอกไม้รับรองอยู่นั้น เหรียญนี้จะได้ห้อยแพรแถบสีเหลืองริมชมภู ห้อยกับเข็มอันมีอักษรจารึกว่า "ราชสุปรีย์" สำหรับติดที่รังดุมเสื้อ ณ อกข้างซ้าย"
ต่อมาในปี พ.ศ. 2454 พระบาทสมเด็จพระมงกุฎเกล้าเจ้าอยู่หัวทรงพระกรุณาโปรดเกล้าฯ ให้แก้ไขรูปแบบเหรียญจักรพรรดิมาลาให้มีลักษณะใกล้เคียงกับเหรียญจักรมาลาซึ่งพระราชทานสำหรับข้าราชการฝ่ายทหาร ปรากฏความตามมาตรา 3 แห่งพระราชบัญญัติเหรียญจักรพรรดิมาลา ร.ศ. 130 ว่า
"เหรียญจักรพรรดิมาลาเทียบเหรียญจักรมาลาของทหาร เปนเหรียญเงินมีสัณฐานเปนรูปจักร์ ด้านหน้ามีรูปพระครุฑพาหอยู่ในวงจักร์ ด้านหลังมีรูปช้างอยู่ในวงจักร์ มีอักษรจาฤกรอบวงว่า "บำเหน็จแห่งความยั่งยืนแลมั่นคงในราชการ" ข้างบนเหรียญมีเข็มวชิราวุธห้อยกับแพรแถบสีแดง ขอบสีเหลืองกับสีเขียว มีเข็มเงินเบื้องบนแพรแถบจาฤกอักษร ราชสุปรีย สำหรับติดที่อกเสื้อข้างซ้าย""
ในปี พ.ศ. 2484 ได้มีการปรับปรุงลักษณะของเหรียญจักรพรรดิมาลาอีกครั้ง โดยยังคงลักษณะของเหรียญเดิมที่กำหนดไว้ตามพระราชบัญญัติเหรียญจักรพรรดิมาลา ร.ศ. 130 เกือบทั้งหมด แต่ไม่มีเข็มคำว่า "ราชสุปรีย" ประดับที่ตอนบนของแพรแถบเหรียญ ตามความบรรยายในมาตรา 7 แห่งพระราชบัญญัติเหรียญจักรมาลาและเหรียญจักรพรรดิมาลา พ.ศ. 2484 ดังนี้
"เหรียญจักรพรรดิมาลามีลักษณะเป็นเหรียญเงินกลมรูปจักร ด้านหน้ามีรูปครุฑพ่าห์อยู่ในวงจักร ด้านหลังมีรูปช้างอยู่ในวงจักร จารึกอักษรโดยรอบว่า “บำเหน็จแห่งความยั่งยืนและมั่นคงในราชการ” เบื้องบนเหรียญมีเครื่องหมายพระวชิราวุธห้อยกับแพรแถบกว้าง 3 เซนติเมตร สีแดงขอบสีเหลืองกับสีเขียว ประดับที่อกเสื้อเบื้องซ้าย สำหรับพระราชทานสตรีใช้ห้อยกับแพรแถบผูกเป็นรูปแมลงปอ ประดับเสื้อที่หน้าบ่าซ้าย"
น้ำตกตาดม่าน

น้ำตกตาดม่าน ตั้งอยู่บริเวณสันเขาเวียง (ม่อนเวียง) ในพื้นที่หมู่บ้านวังทอง ตำบลพระพุทธบาท อำเภอเชียงกลาง จังหวัดน่าน ตัวน้ำตกมีต้นกำเนิดมาจากลำน้ำหุย มีทั้งหมด 6 ชั้น ลักษณะเป็นชั้นหิน สลับซับซ้อนลดหลั่นเป็นชั้นๆ มีน้ำไหลตลอดทั้งปี น้ำตกชั้นที่ 1 ถึง ชั้นที่ 6 มีชื่อเรียกดังนี้ ตาดม่าน ผาคันไถ ผาหัวช้าง ผาจ้อม ตาดลิง และ ตาดหมอก (ห้วยหก) ตามลำดับ บริเวณชั้นที่ 1 สูงประมาณ 30 เมตร มีแอ่งน้ำขนาดใหญ่ที่เหมาะแก่การเล่นน้ำ ส่วนชั้นที่ 2 มีความสูงประมาณ 50 เมตร โอบล้อมไปด้วยบรรยากาศของผืนป่าดงดิบแล้งที่มีสภาพป่าไม้ยังคงความอุดมสมบูรณ์ ตัวน้ำตกห่างจากตัวอำเภอประมาณ 11 กิโลเมตร
การเดินทาง.
จากตัวอำเภอเชียงกลางไปตามเส้นทางหมายเลข 1097 ระยะทางประมาณ 11 กิโลเมตร ถึงป้ายน้ำตกแล้วเลี้ยวขวาไปตามถนนทางคอนกรีตไปจนถึงตัวน้ำตก มีที่พัก ห้องน้ำ และร้านค้าไว้บริการ
เทศบาลตำบลพยุห์

เทศบาลตำบลพยุห์ เป็นองค์กรปกครองส่วนท้องถิ่นประเภทเทศบาลตำบล ขนาดเล็ก อยู่ในเขตพื้นที่อำเภอพยุห์ จังหวัดศรีสะเกษ สำนักงานตั้งอยู่เลขที่ 48/5-6 หมู่ที่ 8 ถนนศรีสะเกษ-กันทรลักษ์ ตำบลพยุห์ อำเภอพยุห์ จังหวัดศรีสะเกษ โดยเป็น 1 ในจำนวนเทศบาลตำบล 23 แห่ง ในปัจจุบันของจังหวัดศรีสะเกษ เขตเทศบาลตั้งอยู่ในบริเวณตอนกลางของจังหวัดศรีสะเกษ ห่างจากตัวจังหวัดไปทางทิศตะวันออกเฉียงใต้โดยทางรถยนต์ประมาณ 20 กิโลเมตร เป็นศูนย์กลางทางเศรษฐกิจ การคมนาคมขนส่ง และการสื่อสารของอำเภอพยุห์ 
ประวัติ.
เทศบาลตำบลพยุห์ เดิมมีฐานะเป็น"สุขาภิบาลพยุห์" ในเขตตำบลพยุห์ จัดตั้งขึ้นตั้งแต่เมื่อครั้งตำบลพยุห์ ยังเป็นท้องที่ในการปกครองของอำเภอเมืองศรีสะเกษ จนกระทั่งตำบลพยุห์และตำบลใกล้เคียงได้รับการจัดตั้งเป็น"กิ่งอำเภอพยุห์" เมื่อ พ.ศ. 2537 แล้วยกฐานะขึ้นเป็น"อำเภอพยุห์" ใน พ.ศ. 2540 สุขาภิบาลพยุห์ จึงได้มาอยู่ในพื้นที่กิ่งอำเภอพยุห์และอำเภอพยุห์ แล้วได้รับการยกฐานะขึ้นเป็นเทศบาลตำบลพยุห์ ตั้งแต่วันที่ 25 พฤษภาคม พ.ศ. 2542 เป็นต้นมา 
ภูมิศาสตร์.
ลักษณะภูมิประเทศของเทศบาลตำบลพยุห์ โดยทั่วไปเป็นที่ราบสูงมีป่าโปร่งสลับกับทุ่งนาพื้นที่ส่วนใหญ่มีลักษณะเป็น ดินปนทราย ที่มีความอุดมสมบูรณ์ของดินน้อยและกักเก็บน้ำไว้บนผิวดินไว้ไม่ได้นานพื้นที่ส่วนใหญ่ใช้ทำการเกษตรโดยเฉพาะทำนามีหนองน้ำที่สำคัญ ดังนี้
อาณาเขต.
ครอบคลุมบางส่วนของตำบลพยุห์ อำเภอพยุห์ โดยมีอาณาเขตในทิศทางต่างๆ ดังนี้
เขตการปกครอง.
เขตการปกครองภายในพื้นที่เทศบาลแบ่งออกเป็น 5 หมู่บ้าน ได้แก่ 
ตราสัญลักษณ์.
รูปแม่ทัพถือดาบสองเล่มไขว้กันในพื้นที่รูปวงกลมด้านใน ล้อมรอบด้วยกรอบด้านนอกรูปวงกลม ครึ่งบนของกรอบวงกลมนอกเขียนข้อความ "เทศบาลตำบลพยุห์" ครึ่งล่างของกรอบวงกลมนอกเขียนข้อความ "จังหวัดศรีสะเกษ"
แม่ทัพ หมายถึง แม่ทัพในกระบวนพยุห์หรือกระบวนทัพ เหล่าทัพ ซึ่งปรากฏข้อมูลในประวัติศาสตร์ว่าพื้นที่ตั้งชุมชนบ้านพยุห์หรือเขตเทศบาลตำบลพยุห์ในปัจจุบันนั้น เคยเป็นที่หยุดพักของขบวนทัพสมเด็จพระนั่งเกล้าเจ้าอยู่หัว รัชกาลที่ 3 เมื่อครั้งยกทัพเสด็จไปปราบเขมร (พระอุทัยราชา) จึงเป็นที่มาของชื่อ "พยุห์" 
ประชากรและกลุ่มชาติพันธุ์.
ในเขตเทศบาลประกอบด้วยประชากร จำนวนทั้งสิ้น 4,065 คน มีครัวเรือนทั้งสิ้น 1,178 ครัวเรือน กลุ่มชาติพันธุ์หลักในเขตเทศบาลได้แก่กลุ่มชาติพันชาวลาวซึ่งพูดภาษาลาว 
เศรษฐกิจ.
พื้นฐานหลักทางเศรษฐกิจ.
สภาพโดยทั่วไปทางเศรษฐกิจของประชากรในเขตเทศบาลตำบลพยุห์ มาจากภาคเกษตรกรรม การพาณิชยกรรม การบริการ อุตสาหกรรมขนาดเล็กและอุตสาหกรรมในครัวเรือน การรับจ้าง การรับราชการและพนักงานรัฐวิสาหกิจ 
โครงสร้างพื้นฐานและสาธารณูปโภค.
พลังงานไฟฟ้า.
สำนักงานการไฟฟ้าส่วนภูมิภาค อำเภอพยุห์ รับผิดชอบในด้านการให้บริการประชาชนที่อยู่ในเขตเทศบาลทั้ง 5 หมู่บ้าน จำนวน 1,440 ครัวเรือน มีไฟฟ้าสาธารณะไฟฟ้าส่องสว่างเพียงพอและครอบคลุมทั้งพื้นที่เขตเทศบาล
การประปาและแหล่งน้ำธรรมชาติ.
เทศบาลตำบลพยุห์เป็นหน่วยงานเจ้าของกิจการประปาที่ให้บริการน้ำประปาแก่ประชาชนในเขตเทศบาล โดยได้รับการโอนภารกิจจากกรมโยธาธิการเมื่อปี พ.ศ. 2545 
นอกจากนี้ในเขตเทศบาลยังมีประปาหมู่บ้านซึ่งดำเนินการโดยกรรมการประปาหมู่บ้านโนนพะยอม หมู่ที่6ซึ่งผลิตน้ำประปาได้ประมาณ 100 ลูกบาศก์เมตร/วัน มีปริมาณการการใช้น้ำ 50 ล.บ.เมตร/วัน โดยการใช้แหล่งน้ำดิบจากใต้ดินสูบขึ้นมาเพื่อเข้าสู่กระบวนการผลิตน้ำประปาหมู่บ้าน
C³

C³, หรือที่รู้จักกันในชื่อ #เปลี่ยนทาง หรือ Cube×Cursed×Curious, เป็นซีรีส์นวนิยายของญี่ปุ่น เขียนโดย ฮัชซูกิ เมนเนสต์ และ Hazuki Minase and ภาพโดย Sasorigatame ป็นเรื่องราวของเด็กหนุ่มที่ชื่อว่าฮารุอากิ ยาจิ (Haruaki Yachi) เด็กหนุ่มแสนธรรมดาผู้ซึ่งมีพลังพิเศษ "ต่อต้านคำสาปทุกชนิด" ทำให้เขามีหน้าที่คอยถอนคำสาปจากสิ่งของต่างๆ ที่พ่อเขามักจะส่งมาให้เป็นประจำ วันหนึ่งได้รับลูกบาศก์สุดหนักสีดำมาจากพ่อที่อยู่ต่างประเทศ เมื่อเขาพยายามจะเปิดมันออก ก็ถูกมันโขกหัวอย่างแรงทำ ให้เขารู้ว่านี่คือวัตถุต้องคำสาปชิ้นใหม่ที่พ่อเขาส่งมาให้แก้คำสาปให้เหมือนเคย เมื่อยังเปิดไม่ได้เขาก็เลยคิดไว้ว่าค่อยหาทางแก้คำสาปวันพรุ่งนี้ละกันแล้วเข้านอนไป และในคืนนั้นเองฮารุอากิก็ตื่นขึ้นมาเพราะได้ยินเสียงประหลาดในครัว เมื่อเขาเข้าไปดูก็พบกับ "หัวขโมยข้าวเกรียบสาวในร่างเปลือยเปล่า" ซึ่งเธอบอกว่าตนเองนั่นคือลูกบาศก์ต้องคำสาปที่เขาพยายามจะเปิดนั่นแหละ พร้อมกับแนะนำว่าตนเองชื่อ เฟียร์ (Fear) ลูกบาศก์ต้องคำสาปที่จะสาปให้ผู้ที่พยายามจะเปิดทุกคนต้องตาย ยกเว้นพระเอกที่นอกจากจะไม่มีผลอะไรแล้ว ยังทำให้ เฟียร์ กลายร่างเป็นสาวน้อยแทนซะอีก เฟียร์ จึงได้รู้ว่ายาจินั่นมีพลังต้านคำสาปซึ่งเธอได้ขอให้ช่วยแก้ไขคำสาปที่ติดตัวเฟียร์ให้หมดไป เรื่องยุ่งๆ จึงได้เกิดขึ้นตามมาอีก อนิเมะเรื่องนี้ถูกดัดแปลงเป็นการ์ตูนและอนิเมะที่ช่วงครึ่งหลังของปี 2553
ศุภนาฎ จิตตลีลา

ศุภนาฎ จิตตลีลา (เกิด 12 กุมภาพันธ์ พ.ศ. 2534) ชื่อเล่น ติ๊นา เป็นนักแสดงหญิงชาวไทยในรูปลักษณ์ของสาวหล่อ หรือทอมบอย เคยทำงานถ่ายแบบต่อมาได้รับเลือกให้รับบท “คิม“ ในภาพยนตร์เรื่อง "Yes or No อยากรัก ก็รักเลย" (2553) 
ประวัติ.
จบการศึกษาระดับชั้นมัธยมศึกษาตอนปลายจากโรงเรียนสตรีวิทยา และเคยศึกษาที่มหาวิทยาลัยเชียงใหม่ก่อนจะย้ายมาเรียนที่คณะนิเทศศาสตร์ มหาวิทยาลัยรังสิต
ผลงาน.
ภาพยนตร์.
และบนเครื่องการบินไทย ปี 2560
กบฏธันวาคม

กบฏธันวาคม  หรือ การก่อการกำเริบธันวาคม  เป็นเหตุการณ์ที่เกิดขึ้นในจักรวรรดิรัสเซีย เมื่อวันที่ 26 ธันวาคม [ตามปฎิทินเก่า: 14 ธันวาคม] 1825 หลังจากจักรพรรดิอะเลคซันดร์ที่ 1 เสด็จสวรรคตอย่างกะทันหัน
แกรนด์ดยุกคอนสตันติน รัชทายาทโดยสันนิษฐานของจักรพรรดิอะเลคซันดร์ ทรงถอดพระองค์ออกจากลำดับการสืบราชสันตติวงศ์โดยที่ศาลไม่รู้ และนีโคไล พระอนุชาของพระองค์ขึ้นครองบัลลังก์ในฐานะจักรพรรดินีโคไลที่ 1 ในขณะที่กองทัพบางส่วนสาบานว่าจะจงรักภักดีต่อจักรพรรดินีโคไล กองกำลังประมาณ 3,000 นายพยายามที่จะก่อรัฐประหารเพื่อสนับสนุนแกรนด์ดยุกคอนสตันติน แม้จะอ่อนแอลงจากความไม่ลงรอยกันระหว่างผู้นำของตน แต่กลุ่มกบฏก็ได้เผชิญหน้ากับผู้จงรักภักดีนอกอาคารวุฒิสภาต่อหน้าฝูงชนจำนวนมาก ท่ามกลางความสับสน มีฮาอิล มีโลราโดวิช ตัวแทนของจักรพรรดิถูกลอบสังหาร ในที่สุดผู้จงรักภักดีก็เปิดฉากยิงด้วยปืนใหญ่ ซึ่งทำให้กลุ่มกบฏกระจัดกระจาย หลายคนถูกพิพากษาให้แขวนคอ จำคุก หรือเนรเทศไปยังไซบีเรีย ผู้สมคบคิดกลายเป็นที่รู้จักในนาม "นักธันวาคม"
เหตุโจมตีในลีแยฌ พ.ศ. 2554

วันที่ 13 ธันวาคม พ.ศ. 2554 ได้เกิดเหตุโจมตีก่อการร้ายขึ้นในเมืองลีแยฌ ประเทศเบลเยียม
ผู้โจมตี เป็นมือปืนชายอายุ 33 ปี ชื่อ นอร์ดีน อัมรานี บุกเดี่ยวเข้าโจมตี โดยใช้ลูกระเบิดมือ และยิงด้วยอาวุธปืน FN FAL ในการโจมตีก่อนที่เขาจะฆ่าตัวตายและทำให้คนอื่นบาดเจ็บ 123 ราย ซึ่งในจำนวนนั้นมีผู้บาดเจ็บสาหัส 7 ราย มีผู้เสียชีวิตเป็นวัยรุ่น 2 ราย ได้แก่อายุ 15 ปี และ 17 ปี รายที่สามเป็นหญิงวัย 75 ปี ส่วนชายอายุ 20 ปี กับเด็กหญิงวัย 17 เดือนเสียชีวิตหลังจากถูกนำส่งโรงพยาบาล ในช่วงก่อนหน้าของวันดังกล่าว ผู้ก่อการยังได้สังหารผู้หญิงคนหนึ่งในบ้านของเขาเอง
มารี เบรินเนอร์

มารี เบรินเนอร์ (เกิด 2 พฤษภาคม พ.ศ. 2535) ชื่อเล่น มารี เป็นนางแบบและนักแสดงหญิงลูกครึ่งไทย-เยอรมัน อดีตนักแสดงสังกัดสถานีวิทยุโทรทัศน์ไทยทีวีสีช่อง 3 ปัจจุบันเป็นนักแสดงสังกัดเดอะ วัน เอ็นเตอร์ไพรส์
ประวัติ.
มารีเกิดเมื่อวันที่ 2 พฤษภาคม พ.ศ. 2535 ลูกครึ่งไทย - เยอรมนี เป็นบุตรของ มันเฟรด เบรินเนอร์ และ เฉิดฉวี แสงจันทร์ มีพี่ชาย 1 คน บิดาของเธอเป็นทูตวัฒนธรรมของเยอรมนี มารีจึงได้เดินทางไปพำนักอาศัยอยู่ในหลายประเทศ เมื่อบิดาเกษียณตอนเธออายุ 10 ปี จึงได้ย้ายมาอยู่ประเทศไทยโดยถาวร สำเร็จการศึกษาระดับมัธยมศึกษา จาก โรงเรียนนานาชาติร่วมฤดี และปริญญาตรีนิเทศศาสตร์ มหาวิทยาลัยกรุงเทพ (วิทยาลัยนานาชาติ) 
เข้าสู่วงการบันเทิง.
มารีเริ่มเข้าวงการตั้งแต่อายุ 17 ปี โดยผ่านการทาบทาม และชักชวนจากโมเดลลิ่งให้เข้าสู่วงการบันเทิง มารีผ่านงานต่าง ๆ มากมาย มารีเริ่มต้นการเข้าสู่วงการครั้งแรกโดยการถ่ายโฆษณา และได้เป็นนางเอกมิวสิกวิดีโอของ ศุภรุจ เตชะตานนท์ ถ่ายแบบขึ้นปกนิตยสาร เดินแฟชั่นโชว์
เมื่อ พ.ศ. 2554 มารีแสดงละครโทรทัศน์เรื่องแรก คือ "สามหนุ่มเนื้อทอง" รับบท สุพรรณิการ์ แต่ไม่ประสบความสำเร็จเท่าไรนักเหตุเพราะมารีเล่นแข็งและพูดไม่รู้เรื่องมากเกินไปจนเกิดกระแสวิจารณ์อย่างหนัก ต่อมาได้เป็นนางเอกในละครเรื่อง "แม่เปียดื้อ" เป็นนักแสดงในสังกัด สถานีวิทยุโทรทัศน์ไทยทีวีสีช่อง 3 เซ็นสัญญา 3 ปี หลังจากโดนช่องเดิมแบนจากข่าวอื้อฉาว มารีหายหน้าจากวงการไปพักหนึ่งก่อนจะกลับมามีผลงานแสดงละครซีรีส์เรื่อง "ดิ โอซี ไทยแลนด์" "ชิงรักริษยา" "โสด stories 2" และอื่น ๆ ทางช่องวัน 31 ก่อนจะพลิกบทบาทเป็นนางร้ายครั้งแรกใน "เมีย 2018" ในบทของกันยาและได้ตัดสินใจเซ็นสัญญาเข้าสังกัดช่องวัน 31
คดีความ.
เมื่อวันที่ 24 สิงหาคม พ.ศ. 2568 เวลา 03:00 น. มารีถูกตำรวจควบคุมตัวพร้อมกับ อัศม์กรณ์ สิงห์สีกรกุล หรือ ไฮโซบอส แฟนหนุ่มนักธุรกิจที่ด่านตรวจวัดแอลกอฮอล์บนถนนประดิษฐ์มนูธรรม เขตวังทองหลาง กรุงเทพมหานคร เนื่องจากมารีปฏิเสธการเป่าแอลกอฮอล์และไม่ยอมลงจากรถ โดยเธอถูกแจ้งข้อกล่าวหาขับขี่รถในขณะเมาสุรา ตามมาตรา 43 (2) ของพระราชบัญญัติจราจรทางบก พ.ศ. 2522 ก่อนจะได้รับการประกันตัวด้วยวงเงิน 20,000 บาท
ท่าอากาศยานแม่สะเรียง

ท่าอากาศยานแม่สะเรียง หรือ สนามบินแม่สะเรียง  สนามบินตั้งอยู่ในเขตอำเภอแม่สะเรียง จังหวัดแม่ฮ่องสอน ใกล้เคียงกับโรงเรียนแม่สะเรียง "บริพัตรศึกษา" เป็นท่าอากาศยานในสังกัดกรมท่าอากาศยาน กระทรวงคมนาคม
ข้อมูลท่าอากาศยาน.
ท่าอากาศยานแม่สะเรียง มีพื้นที่ประมาณ 195 ไร่ ตั้งอยู่ที่ตำบลบ้านกาศ อำเภอแม่สะเรียง จังหวัดแม่ฮ่องสอน ไม่มีอาคารผู้โดยสาร หรือสิ่งอำนวยความสะดวก มีทางวิ่งขนาดกว้าง 18 เมตร ยาว 750 เมตร ลานจอดอากาศยานขนาดกว้าง 30 เมตร ยาว 60 เมตร รองรับจำนวนเครื่องบินได้ 10 เที่ยวบินต่อวัน สามรถรองรับได้เฉพาะเครื่องบินขนาดเล็ก จำนวน 2 ลำ
การใช้งาน.
ท่าอากาศยานแม่สะเรียง มีการใช้งานในการขนส่งทางอากาศในปี 2560 มีจำนวนเที่ยวบินรวมทั้งสิ้น 161 เที่ยวบิน ผู้โดยสาร 296 คน จำแนกเป็นเที่ยวบินส่วนตัว 157 เที่ยวบิน ผู้โดยสาร 280 คน เป็นเที่ยวบินทหาร/เที่ยวบินฝึกบิน จำนวน 4 เที่ยวบิน ผู้โดยสารจำนวน 16 คน
ท่าอากาศยานแม่สะเรียง ไม่มีเที่ยวบินใช้บริการต่อเนื่องตั้งแต่ปี 2561 จนถึงปี 2565 กระทั่งในปี 2566 เริ่มมีเที่ยวบินส่วนตัวเข้ามาใช้บริการ จำนวน 8 เที่ยวบิน ผู้โดยสาร 23 คน
อันตอนีโอ ตาบุคคี

อันตอนีโอ ตาบุคคี (23 กันยายน 1943 - 25 มีนาคม 2012) นักเขียนคนสำคัญของอิตาลี ขณะเป็นนักศึกษาเรียนวิชาภาษาโปรตุเกสดีที่สุดในชั้น จึงได้รับทุนให้ไปศึกษาต่อในประเทศโปรตุเกส ต่อมาเป็นอาจารย์สอนวิชาวรรณคดีโปรตุเกสในมหาวิทยาลัยชั้นนำของประเทศ และเป็นผู้แปลและเผยแพร่งานเขียนของกวีเอกชาวโปรตุเกส เฟอร์นันดู เปซัว (Fernando Pessoa) ให้ชาวอิตาลีได้รู้จัก ผลงานทางวรรณกรรมเล่มแรกของเขาคือนวนิยายเรื่อง Piazza Italia ตีพิมพ์ปี 1975 ขณะเป็นอาจารย์สอนอยู่ในมหาวิทยาลัยแห่งเมืองโบโลนญา
งานเขียนที่สร้างชื่อให้ตาบุคคีคือนวนิยายเรื่อง Sostiene Pereira หรือ "คำยืนยันของเปเรย์รา" ตีพิมพ์ครั้งแรกในปี 1994 มีผู้นำไปสร้างเป็นภาพยนตร์ในปีต่อมา "คำยืนยันของเปเรย์รา" เป็นนวนิยายอิงประวัติศาสตร์และการเมืองของยุโรปในช่วงปีที่ผู้นำเผด็จการกำลังเรืองอำนาจ ในสเปนกำลังเกิดสงครามกลางเมือง นวนิยายเปิดฉากในปี 1938 ที่กรุงลิสบอน ประเทศโปรตุเกส ภายใต้การปกครองของ อันตอนีอู ดือ โอลีเวย์รา ซาลาซาร์ (António de Oliveira Salazar) เป็นเรื่องราวการต่อสู้อันเงียบงันทว่าทรงพลังของนักหนังสือพิมพ์อาวุโสคนหนึ่งเพื่อปกป้องอิสรภาพของชีวิตมนุษย์ หนังสือเล่มนี้ได้รับรางวัลเวียเร็จโจ (Premio Viareggio Rèpaci) รางวัลคัมปีเอลโลยอดเยี่ยม (Super Premio Campiello) รางวัลสกันโน (Premio Scanno) รางวัล Premio dei Lettori และรางวัล Prix Européen Jean Monnet
ตาบุคคีได้รับอิสริยาภรณ์ศิลปะและอักษรศาสตร์ Chevalier des Arts et des Lettres จากรัฐบาลประเทศฝรั่งเศส Order of Prince Henry จากรัฐบาลประเทศโปรตุเกส และได้รับรางวัล Austrian State Prize for European Literature ในปี 1998 
อันตอนีโอ ตาบุคคี เสียชีวิตเช้าวันที่ 25 มีนาคม 2012 ณ กรุงลิสบอน ประเทศโปรตุเกส
ร่างรัฐบัญญัติหยุดยั้งการละเมิดลิขสิทธิ์ออนไลน์

ร่างรัฐบัญญัติหยุดยั้งการละเมิดลิขสิทธิ์ออนไลน์ , หรือรหัสว่า เอช.อาร์. 3261 (H.R. 3261), เป็นร่างรัฐบัญญัติที่ลามาร์ สมิธ (Lamar Smith) สมาชิกสภาผู้แทนราษฎรแห่งสหรัฐอเมริกา เสนอต่อสภาผู้แทนราษฎรเมื่อวันที่ 26 ตุลาคม 2554 พร้อมเพื่อนสมาชิกสิบสองคนจากพรรคร่วมรัฐบาลทั้งสอง มีวัตถุประสงค์เพื่อขยายความสามารถของฝ่ายบังคับใช้กฎหมายและของผู้ถือลิขสิทธิ์ในอันที่จะต่อต้านการละเมิดทรัพย์สินทางปัญญาและสินค้าปลอมในโลกออนไลน์ รัฐบัญญัตินี้ใช้รัฐบัญญัติส่งเสริมไอพี (PRO-IP Act) ที่ตราขึ้นเมื่อปี 2551 และร่างรัฐบัญญัติคุ้มครองไอพี (Protect IP Act) ที่วุฒิสภาแห่งสรัฐอเมริกาเสนอ เป็นแม่แบบ และบัดนี้ อยู่ในระหว่างการพิจารณาของคณะกรรมาธิการด้านการยุติธรรมแห่งสภาผู้แทนราษฎร (House Judiciary Committee)
ร่างรัฐบัญญัติดังกล่าวจักให้อำนาจกระทรวงยุติธรรม (Department of Justice) และผู้ถือลิขสิทธิ์ ร้องขอให้ศาลสั่งปราบปรามบรรดาเว็บไซต์ที่ถูกกล่าวหาว่าจัดให้มีหรือส่งเสริมการละเมิดลิขสิทธิ์, สั่งห้ามบรรดาเครือข่ายโฆษณาออนไลน์หรือเครือข่ายช่วยรับชำระหนี้ออนไลน์ เป็นต้นว่า เพย์แพล (PayPal) คบค้าหากินกับเว็บไซต์ละเมิดลิขสิทธิ์, สั่งห้ามโปรแกรมค้นหา (search engine) เชื่อมโยงไปยังเว็บไซต์เหล่านั้น และสั่งผู้ให้บริการอินเทอร์เน็ตให้สะกัดกั้นการเข้าถึงเว็บไซต์เช่นว่า ร่างรัฐบัญญัตินี้ยังกำหนดให้การเข้าถึงโดยมิได้รับอนุญาตซึ่งข้อมูลละเมิดลิขสิทธิ์เป็นความผิดอาญาอุกฉกรรจ์ ทั้งยังให้ถือว่า การใด ๆ ที่บรรดาผู้ให้บริการอินเทอร์เน็ตกระทำไปเพื่อต่อต้านเว็บไซต์ละเมิดลิขสิทธิ์ ไม่เป็นความผิดและไม่อยู่ในความรับผิดทุกประการ แต่ให้ผู้ถือลิขสิทธิ์ที่เจตนาแจ้งข้อความอันเป็นเท็จว่า เว็บไซต์ใดมีส่วนละเมิดลิขสิทธิ์ ต้องรับผิดทางแพ่งต่อเว็บไซต์นั้น 
ผู้สนับสนุนรัฐบัญญัตินี้ว่า รัฐบัญญัติจักเป็นเครื่องช่วยพิทักษ์รักษาตลาดทรัพย์สินทางปัญญา อันรวมถึงการงานและรัษฎากรที่งอกเงยจากตลาดดังกล่าว ทั้งยังว่า เป็นคราวจำเป็นจะต้องเพิ่มศักยภาพให้แก่ฝ่ายบังคับใช้กฎหมายลิขสิทธิ์ เพื่อต่อต้านเว็บไซต์ต่างชาติเป็นการเฉพาะ ขณะที่ผู้ไม่เห็นด้วยว่า รัฐบัญญัตินี้มีนัยเป็นการตรวจพิจารณาทางอินเทอร์เน็ต (internet censorship) อันจะส่งผลให้โลกอินเทอร์เน็ตง่อยเปลี้ย และคุกคามเสรีภาพในการแสดงความคิดเห็นด้วย 
คณะกรรมาธิการด้านการยุติธรรมฯ จัดประชาพิจารณ์เมื่อวันที่ 16 พฤศจิกายน 2554 และเลขาธิการสภาผู้แทนราษฎรว่า ประธานกรรมาธิการคณะดังกล่าวมีกำหนดจะแปรญัตติร่างพระราชบัญญัตินี้ในวันที่ 15 ธันวาคม และว่า ยังอภิปราย และ "เปิดให้มีการปรับปรุง" ร่างรัฐบัญญัติกันได้อยู่
เทศบาลตำบลปรางค์กู่

เทศบาลตำบลปรางค์กู่ เป็นเทศบาลตำบลแห่งหนึ่งในอำเภอปรางค์กู่ จังหวัดศรีสะเกษ เป็น 1 ในจำนวนเทศบาลตำบล 23 แห่งในปัจจุบันของจังหวัดศรีสะเกษ เขตเทศบาลตั้งอยู่ในบริเวณตอนกลาง ด้านตะวันตกของจังหวัดศรีสะเกษ ห่างจากเทศบาลเมืองศรีสะเกษไปทางทิศตะวันตกเฉียงใต้โดยทางรถยนต์ประมาณ 60 กิโลเมตร เป็นที่ตั้งของที่ว่าการอำเภอและหน่วยงานการบริหารราชการระดับภูมิภาคอื่น ๆ ของอำเภอปรางค์กู่ รวมทั้งเป็นศูนย์กลางทางเศรษฐกิจ การคมนาคมขนส่ง และการสื่อสารของอำเภอ 
ประวัติ.
เทศบาลตำบลปรางค์กู่ เดิมมีฐานะเป็นองค์กรปกครองส่วนท้องถิ่นในรูปแบบสุขาภิบาลมาก่อน ชื่อ"สุขาภิบาลปรางค์กู่" ต่อมามีพระราชบัญญัติเปลี่ยนแปลงฐานะของสุขาภิบาลเป็นเทศบาล พุทธศักราช 2542 จัดตั้งเทศบาลตำบลทั่วประเทศ เป็นผลให้"สุขาภิบาลปรางค์กู่" เปลี่ยนแปลงฐานะเป็น"เทศบาลตำบลปรางค์กู่" ตั้งแต่วันที่ 25 พฤษภาคม พ.ศ. 2542 เป็นต้นมา ในปัจจุบันเทศบาลตำบลปรางค์กู่มีอาคารสำนักงานเป็นของตนเองแยกออกมาจากที่ว่าการอำเภอ เพื่อให้ประชาชนในเขตเทศบาลมาติดต่อราชการและขอรับบริการด้านต่าง ๆ ได้สะดวก
ภูมิศาสตร์.
เขตเทศบาลตำบลปรางค์กู่เป็นพื้นที่ราบลุ่ม ไม่มีภูเขาพื้นดินส่วนใหญ่เหมาะแก่การทำนา ลักษณะดินเป็นดินปนทราย ไม่มีแม่น้ำไหลผ่านมีเพียงลำห้วยสาขาของแม่น้ำมูล และ หนองเท่านั้น ลำห้วยที่สำคัญคือ "ลำห้วยสำราญ" เป็นลำห้วยที่สำคัญที่สุดของอำเภอ ไหลจากท้องที่อำเภอขุขันธ์ เข้าสู่อำเภอปรางค์กู่, "ลำห้วยฆ้อง" เป็นลำห้วยที่ไหลมาจากท้องที่อำเภอขุขันธ์สู่อำเภอปรางค์กู่ที่บ้านกอกหวาน ตำบลโพธิ์ศรี ผ่านตำบลพิมาย ตำบลตูม เป็นลำห้วยที่ไหลผ่านใจกลางของอำเภอปรางค์กู่และเขตเทศบาลตำบลปรางค์กู่ 
อาณาเขต.
ครอบคลุมบางส่วนของตำบลพิมาย และบางส่วนของตำบลพิมายเหนือ ของอำเภอปรางค์กู่ โดยมีอาณาเขตติดต่อกับท้องที่ต่าง ๆ ดังนี้
ตราสัญลักษณ์.
รูปปรางค์ 3 หลัง อยู่ภายในวงรี 2 ชั้น 
กรอบวงรีวงนอก ครึ่งบนของกรอบวงรีนอกเขียนข้อความ "เทศบาลตำบลปรางค์กู่" ครึ่งล่างของกรอบวงรีเขียนข้อความ "จังหวัดศรีสะเกษ"
ปรางค์ 3 หลัง หมายถึง ปราสาทหินในท้องที่อำเภอปรางค์กู่ ที่สร้างขึ้นในสมัยขอม จำนวน 3 หลังติดต่อกัน ปัจจุบันยังคงเหลือให้เห็นอยู่ในสภาพเดิม ประชาชนเรียกว่า "ปรางค์กู่" ตั้งอยู่ที่ตำบลกู่ ห่างจากเขตเทศบาล และตัวอำเภอปรางค์กู่ ประมาณ 5 กิโลเมตร
ประชากรและกลุ่มชาติพันธุ์.
ในเขตเทศบาลประกอบด้วยประชากร จำนวนทั้งสิ้น 2,848 คน จำแนกเป็นเพศชาย 1,381 คน เพศหญิง 1,467 คน มีครัวเรือนทั้งสิ้น 890 ครัวเรือน กลุ่มชาติพันธุ์หลักดั้งเดิมในเขตเทศบาลได้แก่กลุ่มชาติพันธุ์ชาวเขมร ซึ่งพูดภาษาเขมรถิ่นไทย (เขมรสูงหรือขแมร์เลอ) และกลุ่มชาติพันธุ์ชาวกูย (หรือกวยหรือส่วย) ซึ่งพูดภาษากูย กลุ่มชาติพันธุ์รองคือกลุ่มชาติพันธุ์ชาวลาวซึ่งพูดภาษาลาว ซึ่งมีอยู่ในสัดส่วนที่น้อยกว่าชาวเขมรและชาวกูย 
เขตการปกครอง.
เขตการปกครองภายในพื้นที่เขตเทศบาลตำบลปรางค์กู่ 3 ชุมชน ครอบคลุมพื้นที่ต่างๆ ได้แก่
คอลเกต-ปาล์มโอลีฟ

บริษัท คอลเกต-ปาล์มโอลีฟ (NYSE: CL
) เป็นบริษัทข้ามชาติจากสหรัฐอเมริกา เป็นผู้ผลิตและจำหน่ายผลิตภัณฑ์เครื่องใช้ในบ้าน, เครื่องใช้เพื่อสุขภาพ และเครื่องใช้ส่วนตัว เช่นผลิตภัณฑ์สบู่, ผงซักฟอก, สินค้าเพื่อสุขอนามัยในช่องปาก เช่นยาสีฟันและแปรงสีฟัน สำนักงานใหญ่ของบริษัทตั้งอยู่ที่พาร์คแอวะนู แมนฮัตตัน นิวยอร์ก เกิดจากการควบรวมกิจการของบริษัท คอลเกตแอนด์คัมปานี แห่งนิวยอร์ก โดยบริษัท ปาล์มโอลีฟ-พีท จากเมืองมิลวอกี ในปี ค.ศ. 1928 ผลิตภัณฑ์ที่มีชื่อเสียงได้แก่ ยาสีฟันคอลเกต และสบู่และยาสระผมปาล์มโอลีฟ
บริษัท คอลเกตแอนด์คัมปานี ก่อตั้งขึ้นในปี ค.ศ. 1806 โดยนายวิลเลียม คอลเกต เริ่มจากการเป็นตั้งโรงงานสบู่และเทียนไข ใช้ชื่อว่า "วิลเลียม คอลเกต แอนด์คัมปานี" (William Colgate & Company) หลังจากนายคอลเกตเสียชีวิตในปี ค.ศ. 1857 บุตรชายของเขาได้เปลี่ยนชื่อบริษัทเป็น "Colgate & Company" บริษัทเป็นผู้ริเริ่มจำหน่ายยาสีฟันแบบบรรจุหลอดเป็นครั้งแรกในปี ค.ศ. 1908
บริษัท ปาล์มโอลีฟ-พีท ก่อตั้งโดยนายบี.เจ. จอห์นสัน ซึ่งเป็นผู้คิดค้นสูตรการผลิตสบู่ที่มีส่วนผสมของน้ำมันปาล์มและน้ำมันมะกอกในปี ค.ศ. 1898 สบู่ปาล์มโอลีฟได้รับความนิยมจนเป็นสบู่ที่มียอดขายสูงสุดในขณะนั้น
ปัจจุบัน คอลเกต-ปาล์มโอลีฟ เป็นบริษัทคู่แข่งของพรอคเตอร์ แอนด์ แกมเบิล ผู้ผลิตสบู่และผงซักฟอกที่มียอดขายรวมเป็นอันดับหนึ่งของโลก
อัยการสูงสุดสหรัฐ

อัยการสูงสุดสหรัฐ  คือ เจ้ากระทรวงยุติธรรมแห่งสหรัฐ เป็นข้าราชการการเมือง ไม่ใช่ข้าราชการประจำ (ตาม มาตรา 503) มีอำนาจหน้าที่เกี่ยวกับนิติการ เป็นหัวหน้าเจ้าหน้าที่ฝ่ายบังคับใช้กฎหมายและเป็นผู้นำทนายแผ่นดินของรัฐบาลสหรัฐ ทั้งเป็นสมาชิกคณะรัฐมนตรีของประธานาธิบดีด้วย โดยเป็นตำแหน่งเดียวในคณะรัฐมนตรีที่ไม่ใช้ชื่อว่า "รัฐมนตรี" (secretary)
ประธานาธิบดีจะเลือกผู้ดำรงตำแหน่งอัยการสูงสุด และเสนอชื่อต่อวุฒิสภาเพื่อรับรอง เมื่อรับรองแล้ว อัยการสูงสุดก็เริ่มดำรงตำแหน่ง โดยต้องปฏิบัติหน้าที่ "ตามอัธยาศัยของประธานาธิบดี" (at the pleasure of the president) และประธานาธิบดีจะให้พ้นจากตำแหน่งเมื่อไรก็ได้ นอกจากนี้ สภาผู้แทนราษฎรมีอำนาจฟ้องให้ขับอัยการสูงสุดออกจากตำแหน่งต่อวุฒิสภาในคดีอาญาฐาน "กบฏ เรียกรับสินบน ตลอดจนอาชญากรรมร้ายแรงและลหุโทษอย่างอื่น"
รัฐสภาสหรัฐสถาปนาตำแหน่งอัยการสูงสุดนี้ขึ้นด้วยรัฐบัญญัติตุลาการ ค.ศ. 1789 (Judiciary Act of 1789) หน้าที่ดั้งเดิมของอัยการสูงสุด คือ "ฟ้องและดำเนินคดีทั้งปวงซึ่งเกี่ยวข้องกับสหรัฐต่อศาลสูงสุด กับทั้งให้คำแนะนำและความเห็นเกี่ยวกับปัญหาข้อกฎหมาย เมื่อประธานาธิบดีร้องขอ หรือเมื่อเจ้ากระทรวงใดร้องขอ" ต่อมาใน ค.ศ. 1870 มีการตั้งกระทรวงยุติธรรมขึ้นเพื่อสนับสนุนการปฏิบัติหน้าที่ของอัยการสูงสุด นอกจากนี้ อัยการสูงสุด, รัฐมนตรีว่าการกระทรวงการต่างประเทศ, รัฐมนตรีว่าการกระทรวงการคลัง, และรัฐมนตรีว่าการกระทรวงกลาโหม เป็นข้าราชการสี่ตำแหน่งที่ถือกันโดยทั่วไปว่า มีความสำคัญสูงสุด สืบเนื่องจากความสำคัญขององค์กร
ผู้ดำรงตำแหน่งอัยการสูงสุดสหรัฐคนปัจจุบัน คือ เมอร์ริก การ์แลนด์
สุรชาติ เทียนทอง

สุรชาติ เทียนทอง (เกิด 29 มีนาคม พ.ศ. 2522) ชื่อเล่น อ๊อบ เป็นนักการเมืองชาวไทย ตำแหน่งที่ปรึกษารัฐมนตรีช่วยว่าการกระทรวงการคลัง อดีตรองเลขาธิการพรรคเพื่อไทย อดีตสมาชิกสภาผู้แทนราษฎรกรุงเทพมหานคร สังกัดพรรคเพื่อไทย
ประวัติ.
สุรชาติ เกิดเมื่อวันที่ 29 มีนาคม พ.ศ. 2522 เป็นบุตรนายเสนาะ เทียนทอง อดีตรัฐมนตรีว่าการกระทรวงมหาดไทย และนางจิตรา โตศักดิ์สิทธิ์ มีพี่น้อง 2 คน สำเร็จการศึกษาในระดับปริญญาตรีด้านการจัดการบริการด้านการเงิน และปริญญาโทสาขาผู้นำองค์กร จากมหาวิทยาลัยจอห์นสัน แอนด์ เวลส์ สหรัฐอเมริกา
หลังจากนั้นทำงานเป็นผู้จัดการผลิตภัณฑ์ บริษัทไทยเบฟเวอเรจ จำกัด (มหาชน)
งานการเมือง.
สุรชาติ ลงสมัครสมาชิกสภาผู้แทนราษฎรครั้งแรกในปี พ.ศ. 2550 สังกัดพรรคประชาราช แต่ไม่ได้รับการเลือกตั้ง ต่อมาในการเลือกตั้งปี พ.ศ. 2554 สุรชาติ พร้อมทั้งครอบครัวได้ย้ายมาสังกัดพรรคเพื่อไทย และได้รับการเลือกตั้งเป็นสมาชิกสภาผู้แทนราษฎรครั้งแรก โดยสามารถเอาชนะสกลธี ภัททิยกุล จากพรรคประชาธิปัตย์ และศุภมาศ อิศรภักดี จากพรรคภูมิใจไทย อดีตสมาชิกสภาผู้แทนราษฎรได้
ในปี 2562 เขาลงสมัครรับเลือกตั้ง แต่แพ้ให้กับ สิระ เจนจาคะ จากพรรคพลังประชารัฐ ต่อมาได้มีการเลือกตั้งสมาชิกสภาผู้แทนราษฎรกรุงเทพมหานคร เขต 9 แทนตำแหน่งที่ว่าง พ.ศ. 2565 เขาได้ลงสมัครอีกครั้งในสังกัดพรรคเพื่อไทย และได้รับเลือกตั้ง
ในปี พ.ศ. 2566 เขาได้ลงสมัครรับเลือกตั้งสมาชิกสภาผู้แทนราษฎรเป็นครั้งที่ห้า แต่ไม่ได้รับการเลือกตั้ง ปีต่อมาเขาได้รับการแต่งตั้งเป็นเลขานุการรัฐมนตรีว่าการกระทรวงสาธารณสุขและในวันที่ 29 พฤศจิกายน พ.ศ. 2567 ได้รับแต่งตั้งเป็นผู้ช่วยเลขานุการของรัฐมนตรีช่วยว่าการกระทรวงการคลัง (จุลพันธ์ อมรวิวัฒน์)
สมาชิกสภาผู้แทนราษฎร.
สุรชาติ เทียนทอง ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
ควิโนโลน

ควิโนโลน  เป็นกลุ่มยาปฏิชีวนะ สามารถออกฤทธิ์ได้อย่างกว้างขวาง ใช้รักษาโรคติดเชื้อต่างๆ ถูกค้นพบในปี พ.ศ. 2508 ซึ่งเดิมใช้รักษาโรคติดเชื้อในระบบทางเดินปัสสาวะ
การออกฤทธิ์.
ยาในกลุ่มควิโนโลนสามารถออกฤทธิ์ยับยั้งการคลายตัวของสารดีเอ็นเอในแบคทีเรีย ทำให้เชื้อแบคทีเรียเหล่านั้นไม่สามารถทำการสืบพันธุ์ได้ ตัวยายังสามารถช่วยให้เม็ดเลือดขาวทำงานดีขึ้น ส่งผลให้ภูมิต้านทานของร่างกายทำงานอย่างมีประสิทธิภาพมากขึ้น
วิริยะ นามศิริพงศ์พันธุ์

ศาสตราจารย์ วิริยะ นามศิริพงศ์พันธุ์ เป็นอาจารย์คณะนิติศาสตร์ มหาวิทยาลัยธรรมศาสตร์ กรรมการในคณะกรรมการอิสระเพื่อการปฏิรูปการศึกษา รัฐบาล พลเอก ประยุทธ์ จันทร์โอชา กรรมการอำนวยการ สภาสังคมสงเคราะห์แห่งประเทศไทย ในพระบรมราชูปถัมภ์ และเป็นกรรมการในหน่วยงานต่างๆ อีกหลายหน่วยงาน เขาเป็นผู้พิการทางสายตา ที่มีบทบาทในการเป็นแกนนำรณรงค์เพื่อประโยชน์ของผู้พิการในหลายด้าน และได้รับรางวัลและการยกย่องจากหลายๆ หน่วยงาน
ประวัติ.
วิริยะเกิดเมื่อวันที่ 3 มกราคม พ.ศ. 2495 เดิมทีในช่วงวัยเด็ก เขาไม่ได้มีความพิการแต่อย่างใด แต่ด้วยความคึกคะนองในวัยเด็ก เป็นคนที่ชอบค้นคว้าและทดลองวิทยาศาสตร์ จนเกิดอุบัติเหตุขึ้นในวันที่ 26 พฤศจิกายน พ.ศ 2510 ทำให้ดวงตาของเขาทั้งสองข้างบอดสนิท ภายหลังจากที่เกิดเหตุการณ์ เขาเสียใจเป็นอย่างมากคิดว่าเมื่อเป็นผู้พิการก็คงไม่สามารถที่จะทำหรือปฏิบัติงานอะไรได้เหมือนที่เคยตาดีอยู่ แต่เขาก็ได้รับการแนะนำในทางที่ถูกต้องจากผู้คนรอบข้าง โดยเฉพาะ Miss. Jenivieve Caulfield (สตรีตาบอดชาวอเมริกัน ผู้ก่อตั้งโรงเรียนสอนคนตาบอดกรุงเทพฯ) ซิสเตอร์โรสมัวร์ แม่อธิการโรงเรียนสอนคนตาบอดกรุงเทพ จึงทำให้เกิดมีกำลังใจในการใช้ชีวิตต่อมาในฐานะผู้พิการ
สมรสกับ มณี นามศิริพงศ์พันธุ์ มีบุตรด้วยกัน 3 คน
การทำงาน.
วิริยะรับราชการตำแหน่งศาสตราจารย์ระดับ 10 คณะนิติศาสตร์ มหาวิทยาลัยธรรมศาสตร์ นับเป็นผู้พิการไทยคนแรกที่ได้เข้ารับราชการ เคยเป็นพระอาจารย์ของพระเจ้าหลานเธอ พระองค์เจ้าพัชรกิติยาภาในช่วงที่พระองค์ทรงศึกษาอยู่ เขาเป็นผู้ก่อตั้งมูลนิธิสากลเพื่อคนพิการ
วิริยะเป็นหนึ่งในผู้ร่วมก่อตั้งพรรคไทยรักไทย จากจำนวน 23 คน และเมื่อพรรคไทยรักไทยชนะการเลือกตั้งใน พ.ศ. 2544 และ พ.ต.ท. ทักษิณ ชินวัตร เป็นนายกรัฐมนตรี เขาได้รับการแต่งตั้งให้เป็นที่ปรึกษานายกรัฐมนตรีด้านคนพิการ และเป็นประธานกรรมการที่ปรึกษาด้านคนพิการ สำนักเลขาธิการนายกรัฐมนตรี โดยดำรงตำแหน่งทั้งสอง ตั้งแต่ พ.ศ. 2544 - 2549 จนกระทั่งเกิดรัฐประหาร พ.ศ. 2549 
หลังจากการรัฐประหาร วิริยะได้รับการแต่งตั้งจากคณะปฏิรูปการปกครองในระบอบประชาธิปไตย อันมีพระมหากษัตริย์ทรงเป็นประมุข ให้เป็นที่ปรึกษาในคณะที่ปรึกษาฝ่ายการเสริมสร้างสมานฉันท์และความเป็นธรรมในสังคม ร่วมกับผู้ทรงคุณวุฒิและนักวิชาการอีกจำนวนหลายคน
ต่อมาในวันที่ 11 ตุลาคม พ.ศ. 2549 เขาได้รับการแต่งตั้งเป็นสมาชิกสภานิติบัญญัติแห่งชาติ รวมถึงเป็นรองประธานกรรมมาธิการกิจการ เด็ก เยาวชน สตรี ผู้สูงอายู ผู้พิการและความมั่นคงแห่งชาติ ของสภานิติบัญญัติแห่งชาติ และเป็นประธานอนุกรรมาธิการด้านผู้พิการ
ทาน (แก้ความกำกวม)

ทาน อาจหมายถึง
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
ชุทซ์ชตัฟเฟิล

องค์การชุทซ์ชตัฟเฟิล  หรือ เอ็สเอ็ส (ᛋᛋ) เป็นองค์การกำลังกึ่งทหารสังกัดพรรคกรรมกรชาติสังคมนิยมเยอรมัน (พรรคนาซี) ภายใต้คำสั่งของอดอล์ฟ ฮิตเลอร์ เดิมใช้ชื่อว่า ซาล-ซุทซ์  ซึ่งมีสมาชิกเป็นอาสาสมัครของพรรคนาซีเพื่อคุ้มกันและดูแลความปลอดภัยในการประชุมพรรคที่เมืองมิวนิก เมื่อไฮน์ริช ฮิมเลอร์เข้าร่วมองค์กรในปีค.ศ. 1925 ก็มีการเปลี่ยนชื่อองค์การเป็น "ชุทซ์ชตัฟเฟิล" เอ็สเอ็สภายใต้การนำของฮิมเลอร์ได้ขยายตัวจากมีสมาชิกสองร้อยคนกลายเป็นองค์การขนาดมหึมาที่มีสมาชิกกว่าล้านคนและกลายเป็นหนึ่งในสถาบันที่มีอิทธิพลที่สุดในเยอรมนี หน้าที่ขององค์กรนี้คือสอดส่องดูแลความมั่นคงภายในประเทศและดินแดนในยึดครองของไรช์
องค์การเอ็สเอ็สแบ่งเป็นเป็นสองหน่วยหลักคือ "อัลล์เกอไมเนอเอ็สเอ็ส" (เอ็สเอ็สสามัญ) รับผิดชอบด้านอำนวยการและการบังคับใช้นโยบายของพรรคนาซี และ "วัฟเฟิน-เอ็สเอ็ส" (เอ็สเอ็สอาวุธ) เป็นกองกำลังติดอาวุธที่ไม่ขึ้นกับกองทัพ นอกจากนี้ยังมีหน่วยอื่นอาทิ "เอ็สเอ็ส-ธงหัวกะโหลก" รับผิดชอบการดำเนินการค่ายมรณะและค่ายกักกัน นอกจากนี้ เอ็สเอ็สยังรับผิดชอบกิจการตำรวจทั้งหมดในประเทศ ในจำนวนนี้มีตำรวจลับที่เรียกว่า ตำรวจลับและทบวงอำนวยความปลอดภัย ซึ่งทำงานร่วมกันในการหาข่าวกรอง,สอดส่องป้องกัน และปราบปรามภัยคุกคามต่อรัฐบาลฮิตเลอร์ 
องค์การเอ็สเอ็สเป็นหน่วยงานที่มีส่วนรับผิดมากที่สุดต่อการสังหารหมู่ชาวยิวและเหยื่ออื่นราว 5.5 ถึง 6 ล้านคนตลอดเหตุการณ์ฮอโลคอสต์ สมาชิกทุกหน่วยของเอ็สเอ็สถูกตั้งข้อหากระทำอาชญากรรมสงครามและกระทำอาชญากรรมต่อมนุษยชาติในช่วงสงครามโลกครั้งที่สอง
ประวัติ.
เอ็สเอ็สก่อตั้งขึ้นใน ค.ศ. 1925 ภายใต้ชื่อ "ซาล-ชุทซ์" (อารักษ์หอประชุม) เพื่อรักษาความปลอดภัยในการประชุมของพรรคนาซีตลอดจนเป็นหน่วยคุ้มกันส่วนบุคคลของฮิตเลอร์ ต่อมาในปีค.ศ. 1933 ฮิตเลอร์ก้าวขึ้นสู่อำนาจพร้อมกับความเคลือบแคลงใจในความภักดีของกองทัพเยอรมันที่มีต่อเขา กองกำลังที่เขาไว้ใจได้อย่างเต็มร้อยและจะไม่มีวันทรยศเขาอย่างเอ็สเอ็สจึงเป็นสิ่งจำเป็นในการรักษาฐานอำนาจของฮิตเลอร์ อย่างไรก็ตาม พรรคนาซียังมีองค์กรติดอาวุธอีกองค์กรหนึ่งที่ชื่อว่า "ชตวร์มอัพไทลุง" อันเป็นแหล่งสุมหัวของอดีตทหารในสงครามโลกครั้งที่หนึ่งซึ่งนำโดยแอนสท์ เริม สหายเก่าแก่ผู้ร่วมก่อตั้งพรรคนาซี
แอนสท์ เริม มีความคิดที่จะสถาปนาเอ็สเอเป็นขั้วอำนาจทางการเมืองใหม่และเข้าควบคุมไรชส์แวร์ และเริมยังสนับสนุนแนวคิด "การปฏิวัติครั้งที่สอง" ในเยอรมนี ความคิดเช่นนี้ของเริมให้ประธานาธิบดีฮินเดนบูร์กกดดันฮิตเลอร์ให้ยุบเอ็สเอ ฮิตเลอร์พยายามเจรจากับแอนสท์ เริม ให้ยุบหน่วยเอ็สเอโดยดีแต่ก็ไม่ได้รับความร่วมมือ จึงนำไปสู่การกวาดล้างเอ็สเอในคืนมีดยาวในสิ้นเดือนมิถุนายน ค.ศ. 1934 เมื่อแอนสท์ เริม ถูกกำจัด ฮิตเลอร์ก็แต่งตั้งให้เอ็สเอ็สของฮิมเลอร์ทำหน้าที่คุ้มกันแทนเอ็สเอ 
การคัดเลือก.
การคัดเลือกสมาชิกที่จะมาเข้าหน่วยเอ็สเอ็สจะต้องเป็นชายสายเลือดเยอรมันพันธุ์แท้แบบพวกอารยัน สูงอย่างน้อย 180 เซนติเมตร กำลังพลของเอ็สเอ็สจะได้รับการอบรม ปลูกฝังให้จงรักภักดีต่อผู้นำของเขาอย่างเหนียวแน่น และปราศจากการตั้งคำถามสงสัยใด ๆ ทั้งสิ้น ได้รับการฝึกฝนอย่างหนัก และถูกปลูกฝังอุดมการณ์ของนาซี ถูกปลูกฝังแนวความคิดเรื่องความเป็นเลิศของชนชาติอารยันเพื่อการสร้างชาติไปสู่ไรช์ที่สาม รวมทั้งมีการเกณฑ์เด็กชายและหญิงชาวเยอรมันทั้งหมดให้เข้าหน่วยยุวชนฮิตเลอร์เพื่อเป็นหลักสูตรวิชาทหาร ให้เข้ารับการเป็นทหารและหน่วยเอ็สเอ็ส
วิสามานยนาม

วิสามานยนาม หรือ คำนามวิสามัญ  คือคำนามเฉพาะของชื่อคน สัตว์ สิ่งของ และสถานที่เพื่อไม่ให้ปะปนกับคำนานทั่วไป ซึ่งคำวิสามานยนามในภาษาไทยเกิดมาจากการผสมผสานคำระหว่างวรรณกรรมฮินดู และวรรณกรรมพุทธศาสนา แตกต่างจากคำสามานยนาม (common noun) หมายถึงกลุ่มของสิ่งต่าง ๆ เช่น เมือง ดาวเคราะห์ บุคคล บริษัท หรือกรณีตัวอย่างไม่จำเพาะของกลุ่มใดกลุ่มหนึ่ง เช่น นครหนึ่ง ดาวเคราะห์ดวงอื่น บุคคลเหล่านี้ หรือบริษัทของเรา วิสามานยนามบางคำอยู่ในรูปพหูพจน์ แล้วหมายถึงสิ่งที่ถือว่าเป็นเอกลักษณ์ เช่น ครอบครัวเฮนเดอร์สัน หรืออะโซร์ส (กลุ่มเกาะ) วิสามานยนามบางคำสามารถพบในการใช้ชุดรองเช่นกัน ตัวอย่างเช่น การขยายนาม (ประสบการณ์โมซาร์ต; การผจญภัยอะโซร์สของเขา) หรือแทนสามานยนามบางคำ บทนิยามในรายละเอียดของคำนี้เป็นปัญหาและมีแบบแผนอยู่ในระดับหนึ่ง
หลักการอ่านคำวิสามานยนามจะต้องอ่านออกเสียงตามความต้องการของเจ้าของ หรือชื่อเฉพาะนั้น ๆ ซึ่งอาจถือตามความต้องการมากกว่าความถูกต้องตามหลักภาษา
ตัวอย่าง.
ตัวอย่างการจำแนกคำวิสามานยนาม เช่น
งูหลามต้นไม้สีเขียว

งูหลามต้นไม้สีเขียว  เป็นงูไม่มีพิษชนิดหนึ่ง มีชื่อวิทยาศาสตร์ว่า "Morelia viridis" อยู่ในวงศ์งูเหลือม (Pythonidae)
งูเมื่อโตเต็มวัยแล้วจะมีสีของช่วงหลังเป็นสีเขียวสดใสหรือสีฟ้าเป็นแต้ม และช่วงท้องเป็นสีเหลืองอ่อนหรือสีขาวตลอดแนวกระดูกสันหลัง ในขณะที่ยังเป็นตัวอ่อนส่วนใหญ่จะเป็นสีเหลืองสดใสตลอดลำตัว แต่ในบางพื้นที่อาจจะมีช่วงหลังเป็นสีแดง, ส้มหรือเขียว ร่างกายมีกล้ามเนื้อแข็งแรงมีส่วนหัวและลำตัวสั้น ตามีขนาดใหญ่โดยที่มีม่านตาอยู่ในแนวตั้ง และมีแอ่งจับคลื่นความร้อนบริเวณริมฝีปากเช่นเดียวกับงูในวงศ์เดียวกันนี้ชนิดอื่น ๆ โดยใช้เป็นเครื่องมือตรวจจับคลื่นความร้อนจากสัตว์เลือดอุ่นโดยเฉพาะในเวลากลางคืนเพื่อจับเป็นอาหาร 
มีความยาวเต็มที่ประมาณ 150-200 เซนติเมตร เป็นงูที่สามารถพบได้ในหลายพื้นที่ของเกาะนิวกินีตลอดจนหลายเกาะของอินโดนีเซียจนถึงรัฐควีนส์แลนด์ ของออสเตรเลีย สามารถพบได้ทั้งในป่าพรุ, ป่าดิบแล้ง ตลอดจนถึงพื้นที่ทำการเกษตร โดยสามารถพบได้จนถึงพื้นที่สูงจากระดับน้ำทะเลถึง 2,000 เมตร
โดยมากจะหาอาหารในเวลากลางคืน ได้แก่ กิ้งก่าและสัตว์เลี้ยงลูกด้วยนมขนาดเล็ก โดยจะหากินหลักบนต้นไม้ แต่บางครั้งก็จะลงพื้นดินมาหาอาหารได้ด้วย
จัดเป็นงูชนิดหนึ่งที่นิยมเลี้ยงกันเป็นสัตว์เลี้ยง
พลภูมิ วิภัติภูมิประเทศ

พลภูมิ วิภัติภูมิประเทศ (เกิด 5 มิถุนายน พ.ศ. 2518) ชื่อเล่น เอก ปัจจุบันดำรงตำแหน่งกรรมการผู้ช่วยรัฐมนตรีในรัฐบาลแพทองธาร ชินวัตร อดีตสมาชิกสภาผู้แทนราษฎรกรุงเทพมหานคร สังกัดพรรคเพื่อไทย อดีตผู้ช่วยรัฐมนตรีประจำกระทรวงการท่องเที่ยวและกีฬา
ประวัติ.
พลภูมิ เกิดเมื่อวันที่ 5 มิถุนายน พ.ศ. 2518 เจ้าของสโลแกน "คิดไม่ออก บอกพลภูมิ" เป็นบุตรนายอริชัย นางยุพดี วิภัติภูมิประเทศ อดีตสมาชิกสภากรุงเทพมหานคร เขตจตุจักร มีน้องสาว 1 คน เป็นหลานพลเรือโทโรช วิภัติภูมิประเทศ อดีตรัฐมนตรีช่วยว่าการกระทรวงกลาโหม ด้านครอบครัวสมรสกับชญาดา วิภัติภูมิประเทศ มีบุตรชาย 1 คน
สำเร็จการศึกษาระดับปริญญาตรีคณะนิเทศศาสตร์ มหาวิทยาลัยศรีปทุม ปริญญาโทคณะรัฐศาสตร์ มหาวิทยาลัยรามคำแหง และปริญญาเอก
พลภูมิ อดีต สก.เขตคันนายาว 4 สมัย (พ.ศ. 2544 - พ.ศ. 2554) ตั้งแต่อายุ 25 ปี ซึ่งถือว่าเป็น สก.ที่มีอายุน้อยที่สุดในสภากรุงเทพมหานคร พลภูมิ ลงสมัครรับเลือกตั้งเป็นสมาชิกสภาผู้แทนราษฎรกรุงเทพมหานคร เขต 16 และได้รับเลือกตั้งเป็นสมาชิกสภาผู้แทนราษฎรกรุงเทพมหานครในการเลือกตั้ง พ.ศ. 2554 และได้รับแต่งตั้งเป็นกรรมาธิการการที่ดิน ทรัพยากรธรรมชาติและสิ่งแวดล้อม สภาผู้แทนราษฎรไทย ชุดที่ 24 และเขามีส่วนให้การสนับสนุนชญาดา วิภัติภูมิประเทศ ภรรยา ลงเลือกตั้งซ่อม สก. และได้รับเลือกตั้งเช่นเดียวกัน 
ในปี พ.ศ. 2553 เขาเข้าร่วมชุมนุมกับแนวร่วมประชาธิปไตยต่อต้านเผด็จการแห่งชาติ
งานการเมือง.
พลภูมิ เป็นสมาชิกสภากรุงเทพมหานคร เขตคันนายาว ตั้งแต่ปี พ.ศ. 2544 ในสังกัดพรรคไทยรักไทย และได้รับเลือกติดต่อกันมารวม 4 สมัย ครั้งสุดท้ายได้รับเลือกตั้งในปี พ.ศ. 2553 ก่อนที่ปีต่อมาจะลาออกมาลงสมัครสมาชิกสภาผู้แทนราษฎรกรุงเทพมหานครในสังกัดพรรคเพื่อไทย และได้รับการเลือกตั้งเป็น สส.สมัยแรก 
สมาชิกสภาผู้แทนราษฎร.
พลภูมิ วิภัติภูมิประเทศ ได้รับการเลือกตั้งเป็นสมาชิกสภาผู้แทนราษฎร มาแล้ว 2 สมัย คือ
ไพโรจน์ อิสระเสรีพงษ์

ไพโรจน์ อิสระเสรีพงษ์ (เกิด 22 พฤษภาคม พ.ศ. 2499) อดีตสมาชิกสภาผู้แทนราษฎรกรุงเทพมหานคร เขต 19 ได้รับการเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2550 ปัจจุบันสังกัดพรรคเพื่อไทย
ประวัติ.
ไพโรจน์ อิสระเสรีพงษ์ มีชื่อเล่นว่า "มินนี่" เกิดเมื่อวันที่ 22 พฤษภาคม พ.ศ. 2499 เป็นบุตรของนายหุย แซ่เอี้ยว และนางเง็กซุ้น แซ่ตั้ว มีพี่น้อง 5 คน อาทิ ไพฑูรย์ อิสระเสรีพงษ์ สมาชิกสภากรุงเทพมหานคร เขตหนองจอก ครอบครัวเป็นเจ้าของโรงสีไฟกิจเจริญ สำเร็จการศึกษาในระดับปริญญาตรีคณะนิติศาสตร์ มหาวิทยาลัยเกริกและปริญญาโทคณะรัฐศาสตร์ จากมหาวิทยาลัยธรรมศาสตร์ สมรสแล้ว มีบุตรรวม 5 คน
งานการเมือง.
ไพโรจน์ อิสระเสรีพงษ์ อดีตเป็นสมาชิกสภาเขตหนองจอก 4 สมัย ตั้งแต่ปี พ.ศ. 2537 ถึงปี 2549 สังกัดพรรคไทยรักไทย ต่อมาลาออกมาลงสมัครรับเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2550 สังกัดพรรคพลังประชาชน และได้รับการเลือกตั้งเป็นครั้งแรก 
เคยเกิดกรณีต่อว่านางรสนา โตสิตระกูล ในที่ประชุมรัฐสภา ระหว่างการแถลงนโยบายของรัฐบาลนายสมชาย วงศ์สวัสดิ์ นอกจากนั้นเป็นนักเขียนในนิตยสารเสียงทักษิณ
ในวันที่ 12 มิถุนายน พ.ศ. 2554 เขามอบตัวต่อพนักงานสอบสวนในคดีที่พกพาอาวุธปืนข่มขู่เจ้าหน้าที่ในวันที่ 24 พฤศจิกายน พ.ศ. 2556 เขาเข้าร่วมปราศัยกับกลุ่มแนวร่วมประชาธิปไตยต่อต้านเผด็จการแห่งชาติ ที่สนามกีฬาราชมังคลากีฬาสถาน
สมาชิกสภาผู้แทนราษฎร.
ไพโรจน์ อิสระเสรีพงษ์ ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
ธีรรัตน์ สำเร็จวาณิชย์

ธีรรัตน์ สำเร็จวาณิชย์ (เกิด 13 กรกฎาคม พ.ศ. 2522) ชื่อเล่น อิ่ม เป็นนักการเมืองชาวไทย ปัจจุบันดำรงตำแหน่งรัฐมนตรีช่วยว่าการกระทรวงมหาดไทย ในรัฐบาลแพทองธาร ชินวัตร และสมาชิกสภาผู้แทนราษฎรกรุงเทพมหานคร อดีตรักษาราชการแทนรัฐมนตรีว่าการกระทรวงมหาดไทย
ประวัติ.
ธีรรัตน์ เกิดวันที่ 13 กรกฎาคม พ.ศ. 2522 ที่กรุงเทพมหานคร เป็นบุตรลำดับที่ 7 ของนายวิบูล สำเร็จวาณิชย์ อดีตสมาชิกสภากรุงเทพมหานครเขตลาดกระบัง (พ.ศ. 2518) (ถึงแก่กรรม) และนางทองดี สำเร็จวาณิชย์ มีพี่ 6 คน และน้องอีก 1 คน 
ธีรรัตน์สำเร็จการศึกษาระดับปริญญาตรี คณะนิเทศศาสตร์ จากมหาวิทยาลัยกรุงเทพ ปริญญาโทจามหาวิทยาลัยวูลลองกอง (University of Wollongong), Master of International Business และปริญญาเอก จากมหาวิทยาลัยเซนทรัลควีนส์แลนด์ (Central Queensland University), Professional Doctorate สาขา Education (Transdisciplinary Studies) เครือรัฐออสเตรเลีย
งานการเมือง.
ก่อนเข้าสู่วงการการเมือง เธอเคยทำงานอยู่แผนกพัฒนาบุคลากร ฝ่ายยุทธศาสตร์การจัดการเรียนรู้แก่ผู้บริหารระดับสูง ธนาคารกสิกรไทย ลงสมัครเลือกตั้งสมาชิกสภาผู้แทนราษฎรกรุงเทพมหานคร ครั้งแรกในปี พ.ศ. 2554 สังกัดพรรคเพื่อไทย เขตเลือกตั้งที่ 20 (เขตลาดกระบัง) เป็นฐานเสียงของครอบครัว โดยสามารถเอาชนะสลวยเลิศ กิมสูนจันทร์ ภรรยามงคล กิมสูนจันทร์ อดีต สส. สมาชิกบ้านเลขที่ 109 จากพรรคประชาธิปัตย์ไปได้
ในการเลือกตั้ง พ.ศ. 2566 ธีรรัตน์ลงสมัครรับเลือกตั้งและชนะการเลือกตั้ง โดยได้รับคะแนนเสียง 34,749 คะแนน 
สมาชิกสภาผู้แทนราษฎร.
ธีรรัตน์ สำเร็จวาณิชย์ ได้รับการเลือกตั้งเป็นสมาชิกสภาผู้แทนราษฎรมาแล้ว 3 สมัย คือ
การดำรงตำแหน่งรัฐมนตรี.
ธีรรัตน์ได้รับการแต่งตั้งเป็นรัฐมนตรีช่วยว่าการกระทรวงมหาดไทยเมื่อวันที่ 3 กันยายน พ.ศ. 2567 แทนที่เกรียง กัลป์ตินันท์
ต่อมาเมื่อวันที่ 18 พฤษภาคม ปีถัดมา เธอเป็นผู้แทนรัฐบาลไทยเข้าร่วมพิธีมหาสนิทศักดิ์สิทธิ์สมณภิเษกสมเด็จพระสันตะปาปาเลโอที่ 14 ณ นครรัฐวาติกัน ทั้งนี้เธอได้เข้าเฝ้าสมเด็จพระสันตะปาปาที่มหาวิหารนักบุญเปโตรด้วย
ต่อมาเมื่อวันที่ 19 มิถุนายน หลังจากพรรคภูมิใจไทยถอนตัวออกจากพรรคร่วมรัฐบาล โดยให้รัฐมนตรีในสังกัดพรรคทุกคนลาออก รวมถึงรัฐมนตรีที่ดำรงตำแหน่งในกระทรวงมหาดไทย 3 จาก 4 คน ธีรรัตน์ซึ่งเป็นรัฐมนตรีช่วยว่าการกระทรวงมหาดไทยเพียงคนเดียวจึงขึ้นมารักษาราชการแทนรัฐมนตรีว่าการกระทรวงมหาดไทยชั่วคราวไปโดยปริยาย
ทองประกายแสด

ทองประกายแสด เป็นบทประพันธ์ของ สุวรรณี สุคนธา เป็นเรื่องราวของ "ทองดี" หรือ ทองประกาย ที่มีความใฝ่ฝันถึงชื่อเสียง เงินตรา เกียรติยศ มีจุดกำเนิดจากเด็กสาวในร้านขายของชำ มุ่งสู่เมืองหลวง ที่เธอคิดว่ามีสิ่งดี ๆ รออยู่ จากเสน่ห์และความสวยงามที่มี จึงมีผู้ชายมากมายเข้ามาในชีวิต เธอใช้พวกเขาเหล่านั้นเพื่อเป็นบันไดแห่งชีวิตสู่การเป็นคุณทองประกายที่เลิศหรูและร่ำรวย 
นวนิยายเรื่อง ทองประกายแสด ได้มีการสร้างเป็นภาพยนตร์และละครโทรทัศน์ถึง 7 ครั้ง โดยเป็นภาพยนตร์ 2 ครั้ง และละคร 5 ครั้ง โดยผู้รับบท ทองประกาย ในภาพยนตร์ครั้งแรกเมื่อปี พ.ศ. 2517 คือ วันทนา บุญบันเทิง และภาพยนตร์ครั้งที่ 2 ในปี พ.ศ. 2531 คือ ชุดาภา จันทเขตต์ ส่วนผู้รับบททองประกายในละครโทรทัศน์ ได้แก่ รัชนี จันทรังษี, วิยะดา อุมารินทร์, ธัญญาเรศ รามณรงค์, สาวิกา ไชยเดช และ พิมพ์ชนก ลือวิเศษไพบูลย์
นักแสดง ปี พ.ศ. 2544.
นักแสดงรับเชิญ
อนันต์ ผลอำนวย

อนันต์ ผลอำนวย (เกิด 26 พฤษภาคม พ.ศ. 2495) ปัจจุบันดำรงตำแหน่งเป็นสมาชิกสภาผู้แทนราษฎรจังหวัดกำแพงเพชร เขต 3 ที่ปรึกษาฝ่ายสังคมและกรรมการบริหารพรรคพลังประชารัฐ อดีตประธานคณะกรรมาธิการกิจการสภาผู้แทนราษฎร และอดีตสมาชิกวุฒิสภาจังหวัดกำแพงเพชร
ประวัติ.
อนันต์ เกิดเมื่อวันที่ 26 พฤษภาคม พ.ศ. 2495 เป็นบุตรนายฝัด กับนางเย็น ผลอำนวย มีน้องชาย 1 คน สมรสกับนางสุพรรณี ผลอำนวย (สกุลเดิม: สบายเมือง) บุตรสาวสนั่น สบายเมือง อดีตสมาชิกสภาผู้แทนราษฎรจังหวัดกำแพงเพชร มีบุตร-ธิดา 3 คน
สำเร็จการศึกษาระดับปริญญาตรี ศึกษาศาสตรบัณฑิต จากมหาวิทยาลัยสุโขทัยธรรมาธิราช และปริญญาโท ศึกษามหาบัณฑิต สาขาบริหารการศึกษา จากมหาวิทยาลัยนเรศวร
งานการเมือง.
อดีตเป็นสมาชิกสภาร่างรัฐธรรมนูญ พ.ศ. 2540 และสมาชิกวุฒิสภา พ.ศ. 2543 ลงสมัครสมาชิกสภาผู้แทนราษฎรครั้งแรกในปี พ.ศ. 2550 สังกัดพรรคพลังประชาชน และได้รับการเลือกตั้งเป็นสมัยแรก
ต่อมาได้ลงสมัครรับเลือกตั้ง และเป็นสมาชิกสภาผู้แทนราษฎรจังหวัดกำแพงเพชร ต่อเนื่องในปี 2554 สังกัดพรรคเพื่อไทย และปี 2562 สังกัดพรรคพลังประชารัฐ
อนันต์ ได้รับแต่งตั้งเป็นประธานคณะกรรมาธิการกิจการสภาผู้แทนราษฏร ในสภาผู้แทนราษฎรไทย ชุดที่ 25
สมาชิกสภาผู้แทนราษฎร.
อนันต์ ผลอำนวย ได้รับการเลือกตั้งเป็นสมาชิกสภาผู้แทนราษฎรมาแล้ว 4 สมัย คือ
ปริญญา ฤกษ์หร่าย

ปริญญา ฤกษ์หร่าย (เกิด 17 กรกฎาคม พ.ศ. 2518) ชื่อเล่น บอย ปัจจุบันดำรงตำแหน่งสมาชิกสภาผู้แทนราษฎรจังหวัดกำแพงเพชร เขต 4 สังกัดพรรคพลังประชารัฐ
ประวัติ.
ปริญญา เกิดเมื่อวันที่ 17 กรกฎาคม พ.ศ. 2518 ที่ตำบลในเมือง อำเภอเมืองกำแพงเพชร กำแพงเพชร เป็นบุตรของนายถวิล และนางอารีย์ ฤกษ์หร่าย มีพี่น้อง 4 คน ด้านครอบครัวสมรสกับ ผู้ช่วยศาสตราจารย์ ณิชเบญญา ฤกษ์หร่าย (สกุลเดิม: จันทนจุลกะ) ซึ่งเป็นบุตรีอภัย จันทนจุลกะ อดีตรัฐมนตรีว่าการกระทรวงแรงงาน มีบุตร-ธิดา 2 คน สำเร็จการศึกษาระดับปริญญาตรีและปริญญาโท คณะศิลปศาสตร์ สาขารัฐศาสตร์ มหาวิทยาลัยรามคำแหง
งานการเมือง.
เริ่มงานการเมืองในฐานะผู้ช่วย สส. ถวิล ฤกษ์หร่าย ตั้งแต่ปี พ.ศ. 2544 หลังจากบิดาวางมือทางการเมือง จึงได้ลงสมัครรับเลือกตั้งเป็นครั้งแรกในปี พ.ศ. 2550 สังกัดพรรคพลังประชาชน และได้รับการเลือกตั้งเป็นสมัยแรก
สมาชิกสภาผู้แทนราษฎร.
ปริญญา ฤกษ์หร่าย ได้รับการเลือกตั้งเป็นสมาชิกสภาผู้แทนราษฎรมาแล้ว 4 สมัย คือ